open-index/open-wikipedia-markdown huggingface dataset:
化學反應

**化學反應**（）係物質經化學變化而改變佢哋嘅結構、成份同埋性質嘅過程。化學反應都有原子核外電子嘅得或失，產生新嘅物質。化學反應可以分為好多唔同嘅類型，好似化合反應、分解反應呢啲。

化學反應係現代化學上最重要嘅概念之一。

## 分類
* **[[化合反應]]**：由兩種或以上物質產生另一種物質嘅反應，例如燃燒氫氣，出水嘅反應
* **[[分解反應]]**：由一種反應物產生兩種或以上其他物質嘅反應，好似石灰石受熱分解產生二氧化碳同生石灰咁
* 無機反應：指無機化合物嘅反應。
** **[[置換反應]]**/單取代反應：表示一個元素取代化合物入面嘅一個元素。例如喺鹽酸入面加鎂，產生氫氣同氯化鎂嘅反應
** **[[複分解反應]]**/雙取代反應：兩個化合物交換元素或離子形成唔同嘅化合物，好多發生喺水溶液之中。
* 有機反應：指有機化合物嘅反應。
** 取代反應：底物同小分子物質交換原子或原子團嘅過程。
**#親核取代（單分子親核取代反應、雙分子親核取代反應）
**#親電取代（親電芳香取代）
**#自由基取代
** 加成反應：底物不飽和度降低嘅過程，通常發生喺烯烴或者炔烴度。
**#親電加成
**#親核加成
**#自由基加成
** 脫去反應 （消除反應）：底物不飽和度升高嘅過程，係加成反應嘅逆反應。
** 重排反應：化合物發生結構上嘅重組，而唔改變化學組成。
**聚合反應：將好細嘅分子連埋，整一個好大嘅分子。
* 酸鹼反應：指酸同鹼發生作用產生「酸鹼加合物」嘅過程。呢度嘅酸、鹼可以有唔同定義：
** 喺**酸鹼電離理論**裏面，酸溶喺水入面之後可以電離出水合氫離子嘅物質，鹼溶喺水之後可以電離出氫氧根離子囓物質
** 喺**酸鹼質子理論**（又叫**布侖斯惕-洛瑞酸鹼理論**）裏面，酸可以俾質子人嘅嘢，鹼係接受質子嘅物質
** 喺**酸鹼電子理論**入面，酸係接受電子對嘅物質，鹼係供應電子對嘅物質
** 酸鹼中和：酸同鹼反應產生鹽同水。係複分解反應嘅一種。
* 氧化還原反應：指涉及電子轉移嘅反應（如：單取代反應同埋燃燒反應）。
** 氧化：得到氧、失去電子、失去氫。
** 還原：失去氧（得到氫）、得到電子。
## 方程式

喺廿一世紀嘅化學上，一場化學反應一般會以化學方程式嚟表達，一條化學方程式會用啲化學元素嘅符號嚟表示出嗰場化學反應入面有啲乜嘢元素郁咗同埋係點郁法，條式左邊嘅係反應物，而右邊嘅係反應產物，而且每嚿嘢仲會掕住個數表示每場反應要幾多粒嗰隻化學物質嘅粒子，即係好似下面條式噉：
:H2 + F2 -> 2HF
喺呢場反應入面，一粒氫分子（H2）同一粒氟分子（F2）首先各自折開變成兩粒氫原子同兩粒氟原子，而佢哋再結合形兩粒氟化氫（2 粒 HF）分子－氫同氟呢兩種唔同嘅物質變咗做一種新物質。而除咗講清楚場反應涉及咗邊啲反應物同產物之外，一條化學方程式好多時仲會表示埋場反應產生嘅物理變化，例如放熱反應泛指發生嗰陣會釋放熱嘅化學反應，下面呢條式係表達緊甲烷（CH4）燃燒（同氧氣做反應）嘅過程：
:CH4 + 2O2 -> CO2 + 2H2O  ；**Δ''H''⚬ = - 890 kJ/mol** 
上面條式掕住嘅「Δ*H*⚬」係所謂嘅反應焓，簡單講就係反映場反應涉及嚿做反應嘅嘢出現咗幾多嘅熱能變化，負數就表示場反應釋放咗熱。化學方程式嘅做法令到寫化學嘢嗰陣唔使吓吓都出嗮場化學反應啲物質嘅全名，而且又清楚。

## 睇埋
*化學
## 引述
廣東麻雀籌碼計法

打麻雀喺食糊之後，會根據牌型而得出番數，但呢個並唔係一個分數，要計算出贏得嘅分數或者籌碼，各種麻雀分別有唔同計法，而廣東麻雀有以下幾種唔同計法：

## 計算(半銃制)
通常計法係似每加一番而逐倍遞增，出銃要畀雙份錢，其他兩家畀單份（稱為「半銃」），自摸就三家都要畀錢，即位位收錢。而多數有三種計法：「二五雞」、「五一」、「一二蚊」。全銃制
*二五雞：食雞胡（0番），出銃一家要畀五毫，其他兩家畀二毫半，自摸位位五毫。
*五一：食雞胡，出銃一家要畀一蚊，其他兩家畀五毫，自摸位位一蚊。
*一二蚊：食雞胡，出銃一家要畀兩蚊，其他兩家畀一蚊，自摸時位位兩蚊。

四番以上，有"半辣上"或"辣辣上"計法：
*辣辣上：5番=4番x2,6番=5番x2, 7番=6番x2

*半辣上：5番=4番x1.5, 6番=4番x2, 7番=6番x1.5, 8番=6番x2

## 睇埋
*廣東麻雀計番
六獨

**六獨**係一個麻雀術語，係指六種喺新章麻雀入面嘅番種，分別係：平、斷、不、門、缺、將，加埋「偏坎獨」實際上有七個番種。

## 平
平即係指「平胡」，指糊牌只係上牌，無碰牌

番數：一番

## 斷
斷即係指「斷么」，么即係解頭同尾，即係指一同九，「斷么」即係話成副牌入面無任何門風或者么九，例：

番數：一番

## 不
不即係指「不求人」，即係解食糊時無上或者碰過牌，而且係靠自摸食糊

番數：三番

## 門
門即係指「門前清」，同不求人唔同嘅地方，係食胡嘅牌靠出沖，唔係自摸

番數：一番

## 缺
缺即係指「缺一門」，全副牌都無番子同門風(東南西北)，而且只有筒索萬入面任何兩門牌，例：

番數：一番

## 將
將即係指「將眼」，又叫「二五八眼」，即是一對眼係筒索萬入面嘅二、五或者八

番數：一番

## 偏坎獨
**偏坎獨**，即係話要食糊重爭嗰一隻牌係要指定某一隻牌嘅三個處境：

番數：一番

### 偏
偏即係指「偏章」，又叫邊張，係指食糊時用一二食三，八九食七
### 坎
坎即係指「坎章」，又叫中洞、卡窿，例如二四，爭咁中間隻三咁，又或者用六八，就靠七食糊

### 獨
獨即係指「獨聽」，又叫單吊，即係話食糊所需要嘅牌尚差一對眼(雀頭)，例如單吊伍萬，單吊發財等等。

## 相關
*新章麻雀
*十八番
*無奇不有
十八番

**十八番**係一個麻雀術語，係指新章麻雀喺六獨之上，再加多幾種唔同嘅新章番種。

## 全求人
即係六獨入面嘅**不求人**相反，所有牌都係靠上或者碰而嚟，連最後一隻食糊牌都係靠出銃。

番數：三番

## 一般高
即係指兩組搭子完全相同

例1： 

例2： 

番數：一番

## 四歸一
即係話筒索萬入面，某一組四張牌用晒

例1： 

例2： 

番數：一番

## 五門齊
即係話筒、索、萬、門、風番子各有一撘或者眼嘅牌

例：

番數：兩番

## 老少
同門牌么九各一撘，但係中間如果夾咗四五六就當「一條龍」

例1： 

例2： 

例3： 

番數：一番

## 老少碰
同門牌么九碰出

例1： 

例2： 

例3： 

番數：一番

## 全帶么
或稱「混帶么」，一副牌入面每組撘同眼都有一張么九 (）在內

例：

番數：三番

## 清帶么
「全帶么」升級，一副牌入面每組撘同眼全部都係么九(）在內，連二三都無

例：

番數：五番

## 一條龍
即係指清一色三撘入面包括咗有一二三、四五六、七八九

例1： 

例2： 

番數：三番

## 三相逢
筒索萬各有一撘相同嘅順子

例1： 

例2： 

番數：三番

## 三連刻
三撘連續嘅刻子

例1： 

  

例2： 

番數：四番

## 四連刻
四撘連續嘅刻子

例1： 

例2： 

番數：十番

## 三色同刻
三撘唔同門但同順數嘅刻子

例1： 

例2： 

番數：六番

## 大七對
或稱「兩般高」，即係有兩組「一般高」

例：

番數：十番

## 睇埋
*新章麻雀
*六獨
*無奇不有
無奇不有

**無奇不有**係一個麻雀術語，係指新章麻雀喺六獨同十八番之上，再加多幾種唔同嘅新章番種。**無奇不有**以難度見稱，所以某啲番種甚至唔需要四撘一對或者五撘一對食糊，例如「十三不搭」。

## 清四碰
即係十二張落地，全部都係碰返嚟

## 三暗刻
有三副刻牌，全部都係自己摸返嚟

## 小七對
同十八番入面大七對唔同，小七對係指獨立嘅七對牌，好似咁：

## 太般高
十八番入面嘅「一般高」再撘多對牌，好似咁：

## 滿庭芳
手上嘅四撘一對都由同一個數嘅牌組成，好似全帶三或者全帶六，例如以下組合全部都由四組成咁：

## 三數
即係糊牌全部都係由三個數字組成，好似以下組合全部只得一二三呢三個數組成糊牌咁：

## 二數
三數升級，只係用兩個數組成糊牌，定義上門風(東南西北)同番子(中發白)都當係一個數，好似以下組合咁只係得二同門風組成糊牌：

## 四歸三
六獨嘅四歸一升級，同一種牌嘅四張，有兩張喺撘，另外兩張喺眼，好似下面組牌咁四隻二萬分別係三組入面咁：

## 四歸四
四歸三升級，同一種嘅四張分別係四撘入面，好似下面組牌咁隻三筒分別係晒四組入面咁：

## 全大、全中、全小
即係手上無門風(東南西北)或者番子(中發白)，而筒索萬上面嘅數字唔係大就係細，例如「七八九」就全大，「四五六」就全中，而「一二三」就全小咁。

## 清龍、花龍、混龍
同十八番嘅一條龍差唔多，不過就多啲花臣，清一色就叫清龍，即係同十八番嘅一條龍一樣
### 花龍
如果係三種牌組成，就叫花龍，好似咁：

### 混龍
如果係兩種牌組成，就叫混龍，好似咁：

## 雙龍會
清龍入面是但一撘相同，叫雙龍會，例如以下組合，清龍入面嘅一二三出現過兩次，就為之雙龍會：

## 三結義
即係三相逢變種，即係話三組相同數嘅牌，好似咁：

## 自搶自槓
* 例如某家早已碰出222筒，再手持34筒，中中 (即叫25筒)
* 當他摸入第4隻2筒，但不馬上宣佈食胡, 改為"加槓"
* 加槓後，他應詢問有無人搶槓. 如果無，他便宣佈"自搶自槓"
* 基本來說，自搶自槓1番，自摸1番.

但他仍要承受被搶槓的風險. 如先被人搶槓，便不能自搶. 如果他不想為多1番去冒險，便應直接宣佈自摸.

## 十八羅漢
即係槓槓糊，連埋一對眼總共十八張牌，好似咁：

## 步步高
即係指清一色每一撘都承接住上一撘數目，好似咁：

## 十三不搭
糊牌入面完全無撘，撘即係指一二三咁為之撘，而一、三同樣為之撘，除咗眼牌外成副食糊十三張牌完全撘唔上，為之十三不撘，好似咁：

## 相關
*新章麻雀
*六獨
*十八番
HKG

**HKG**可以係：
* 香港嘅簡稱
* 香港國際機場嘅IATA代碼
** 1998年之前啟德機場嘅IATA代碼
* HKG報，香港媒體
FF

**FF**或**Ff**或**ff**或**fF**可以係：

## 數學同物理
*十六進制嘅255
*飛法拉：符號係fF，1fF=10-15F

## 電子產品
*卡式錄音帶嘅快進
*數碼線路入面講嘅雙穩態多諧振盪器

## 電腦程序
*轉頁掣：ASCII碼講嘅12。
*FileFront：免費嘅文件儲存空間。
*FontForge：免費嘅字體編輯器。
*文件擴展名：file format嘅縮寫。
*:.ff：Infinity Ward公司出嘅遊戲存檔、阿吉化基華爾迪公司出嘅圖片軟件保存出嚟嘅格式，同Sigmac公司出嘅Arris CAD程序語言代碼嘅擴展名。

## 遊戲
*THE AMAZING RACE講嘅快進方式。
*最終幻想系列：簡稱FF，Square Enix公司開發嘅遊戲。
*致命之火系列：簡稱FF，Tecmo公司開發嘅遊戲。
*最後一擊：簡稱FF，CAPCOM公司開發嘅遊戲。
*Forfeit(FF)：英雄聯盟（LoL）嘅一種術語，話係「投降」、「舉白旗」噉解。

## 音樂、藝術、設計
*ﬀ：ff 嘅連結字。
***ff**：Fortissimo，音樂強弱法嘅一種，形容**好大聲**。

## 語言學
*富拉話：西非地區嘅一種話，ISO 639-1代碼係ff。
*：喺twitter成日講嘅「跟住嗰個星期五」噉解。
*FF喺香港網絡界，代表幻想嘅意思。

## 其他
*塔空航空：美國嘅一間航空公司，IATA代碼係FF。
*Fitness First健身中心嘅簡寫。
*法拉利FF：法拉利車隊嘅一種賽車。
*FF戰鬥機：美國喺1930年代負責開發嘅一部戰鬥機。
*F&F大廈：日本東京都武藏野市吉祥寺本町嘅一間大樓。喺日本東京當地民眾成日嗌佢做FF。
* 日本當地人形容富士菲林嘅產品嘅稱呼。
奧利諾科鱷

**奧利諾科鱷**係一種淡水鱷魚，主要分布喺南美洲北面嘅淡水地域（尤其住響奧利諾科河）裏面。係南美洲體型最大嘅鱷魚品種。依家已經瀕臨絕種。
膠

**膠**係種黐湆湆嘅液體，乾咗會變成一嚿，唔會變晶體。古時會煮動物皮做膠，而膠可用來黐實啲嘢。當膠係硬紇紇，一嚿嘅時候，多數係指**塑膠**。

### 黐嘢用
*膠水
*白膠漿
*漿糊
*人造樹脂
*玻璃膠

### 天然
*橡膠
*樹膠

### 石油副產品
*塑膠
*擦膠
*超能膠

## 文化
一啲唔係膠嘅嘢或人，同膠冇直接關係：
*硬膠：戇鳩（一個粵語粗口）嘅婉語
*膠論：硬膠（荒謬、唔合理、唔合邏輯）嘅理論
*左膠
*大中華膠
*膠人
*真心膠

## 睇埋
*膠污染
*膠回收再造
*天然分解膠
巴拉圭凱門鱷

**巴拉圭凱門鱷**（學名Caiman yacare，曾經用過學名Caiman crocodilus yacara）係一種屬於短吻鱷科嘅中型鱷魚。一直以嚟巴拉圭凱門鱷都俾人當係眼鏡凱門鱷嘅亞種，但係而家已被承認係一個獨立嘅品種。主要棲息喺中美洲同南美洲，身長2至3米，以食魚為生。

## 外形
巴拉圭凱門鱷嘅背脊呈深橄欖色，個肚顏色淺，呈黃綠色至白色。眼睛上方有非常明顯嘅突出骨狀物。一般巴拉圭凱門鱷可以有兩米長，重60公斤。文獻中記錄到最長嘅一條長2.7米。

## 習性
巴拉圭凱門鱷主要生活喺淡水度，好少離開水，而且亦只會喺乾旱嘅狀況下先會離開水，將自己收埋喺泥漿裏面。日頭會浮喺水面上，夜晚先活動。成年嘅巴拉圭凱門鱷食魚同其他爬蟲類、兩棲動物同水鳥。鱷公有劃地盤同等級分別。巴拉圭凱門鱷可以有六十歲命，據講有啲甚至去都一百歲。冬季有時巴拉圭凱門鱷會長達兩個月唔食嘢，但係假如食嘢嘅話會狼吞虎嚥。

## 數量
過去巴拉圭凱門鱷因為佢塊皮而被捕殺，近年嚟由於水利系統嘅建設同發展令佢哋嘅數量反而有所增加，因此今日巴拉圭凱門鱷係一種比較常見嘅爬行動物。

## 分佈
巴拉圭凱門鱷喺南美洲分佈較廣，喺阿根廷、玻利維亞、巴西同埋巴拉圭都有觀察。佢哋尤其鍾意生活喺水流緩慢、河底淤泥、植物生長多嘅熱帶同埋亞熱帶河流，但佢哋亦生活喺湖泊、池塘同沼澤裏面。佢哋亦曾經喺鹹水裏面俾人觀察到。

## 繁殖
阿根廷嘅巴拉圭凱門鱷雌鱷達到120至150厘米時、雄鱷達到約160厘米時達到性成熟。雌鱷產14至40個卵，然後將呢啲卵埋喺一個由腐敗嘅植物同埋泥組成嘅丘裏面，呢啲丘唔係喺岸邊就是喺浮起嘅植物上。有時多個雌鱷分享同一個丘一齊抵禦敵人。孵化期平均為85至90日。喺孵化出來之間冇幾耐雌鱷會扒開丘，幫幼鱷破卵。幼鱷黃色至棕色，有深色橫條。孵出後幼鱷依然留喺阿媽身邊，雖然係噉好多幼鱷會成為蛇同美洲蜥蜴嘅美食。幼鱷食昆蟲、軟體動物同甲殼動物，此外佢哋亦鍾意食魚毛。約五年後成熟。
黑金

**黑金**可以指：

* 石油
* 黑錢，例：黑金政治
* 黑金 (電影)：一套由劉德華同梁家輝主演嘅電影
貨

**貨**（）係指做買賣嗰時，賣方提供、買方用錢（或其他嘢）嚟換嘅嘢。只要買賣雙方同意，差唔多所有嘢都可以叫做「貨」。貨有真有假，而做買賣嘅貨都係真嘅，賣假貨即係呃人、唔誠實嘅行為。
HK

**HK**可以係：
*香港
**.hk
**香港島
*Hello Kitty
*黑克勒-科赫（Heckler & Koch）
*索伯列夫空間嘅**H****k**
子宮頸癌

**子宮頸癌**係常見嘅婦女癌，以25歲到45歲嘅婦女最為常見。最近嘅科學發現指出 *[[human papillomavirus]]*（HPV）係呢種癌症嘅罪魁禍首http://www3.interscience.wiley.com/cgi-bin/abstract/68500199/ABSTRACT?CRETRY=1&SRETRY=0http://www.jci.org/cgi/content/abstract/116/5/1167。

## 子宮頸
子宮頸係喺子宮嘅下半部一個較窄嘅部份，直通到陰道。佢嘅功能係阻止陰道嘅微生物同空氣進入子宮，亦可以抵擋性交時受到嘅刺激所引起嘅炎症反應。

## 成因症狀
子宮頸嘅細胞可能因為長期受到刺激或感染，而發生炎症反應，細胞異常增生就有可能轉變為早期嘅子宮頸癌。一般患者係無症狀。大部份最常見嘅子宮頸癌嘅症狀係性交後出血，陰道不正常嘅出血，以及有惡臭嘅陰道分泌物。

## 出名患者
香港著名樂壇天后梅艷芳就係因為子宮頸癌而死嘅。

## 出面網頁
* '''Jo's Trust - fighting cervical cancer'''
* Woman's Cancer Awareness
* U.S. National Cancer Institute: Cervical cancer
* What are the risk factors for cervical cancer? (American Cancer Society).
* People Living With Cancer (PLWC): Cervical Cancer
* Canadian Guidelines for Cervical Cancer Screening
* Cervical Cancer Awareness 2007
* The Cervical Cancer Blog
* The European Parliament's Cervical Cancer Interest Group
* Glenis Willmott MEP - Member of the European Parliament campaigning on cervical cancer issues 
* Australian Cancer Research Foundation
許冠傑

**許冠傑**（，，）係20世紀70年代香港歌手、喜劇演員，又叫**阿Sam**，有「歌神」之稱。

## 屋企
許冠傑響廣東西關出世，鄉下喺廣東番禺，有兄弟許冠文、許冠武、許冠英。許冠傑細個就成家落咗來香港。佢有兩個仔，許懷欣同許懷谷。

## 事業
同另外兩位致力電影事業嘅兄弟許冠文、許冠英唔同，許冠傑專注唱歌。響聖芳濟書院（初高中）、英華書院（預科）同香港大學心理系學士畢業，許冠傑早年係蓮花樂隊（The Lotus、前身為Bar Six）主音歌手，樂隊其他成員有張浚英（鼓手）、蘇雄（低音結他）、李松江（旋律結他）同周華年（主音結他）。樂隊被迫解散之後，開始獨立發展，1972年同埋許冠文喺無綫電視（TVB）《雙星報喜》節目裏面，以一曲《鐵塔凌雲》，成為香港粵語流行曲嘅「開山祖師」。

許冠傑部份嘅歌改編西方流行音樂，亦有唔少係原創。1970年代至80年代初嘅作品，好多都係同黎彼得合作填詞，內容主要反映香港市民日常生活以及嗰陣嘅社會現狀，諷刺時弊；歌詞多數用廣東話填寫，唱起嚟非常之順口，加上喺嗰陣經濟起飛，唱出唔少升斗市民嘅日常瑣事同埋心事，所以廣泛流傳，好似《半斤八兩》、《賣身契》、《鬼馬大家樂》等等。佢嘅歌詞同旋律樂觀積極，至今仍然為人所津津樂道。

1980年代中期，許冠傑由寶麗金轉到康藝成音唱片公司，正值嗰陣香港嘅「偶像派」開始崛起，而70年代嘅「早期實力派歌手」（包括許冠傑），因為年紀較大，同埋香港流行樂壇整體嘅氣候、價值觀嘅改變，所以開始失去年青人市場。許冠傑喺形象上，作出咗新嘗試，並加入80年代嘅搖滾元素，脫離咗寶麗金時代嘅「鬼馬形象」，但有人形容佢呢次嘅改變唔討好。

許冠傑亦參演過電影，好似佢同許冠文合作嘅《鬼馬雙星》（1974年）、《天才與白痴》（1975年）、 《半斤八両》（1976年）、《賣身契》（1978年）、《摩登保鑣》（1981年）。1982年許氏兄弟拆擋。許冠傑之後参演紅到極嘅《最佳拍檔》系列。

許冠傑1992年初宣佈退休，其間亦有客串喺私人場合、舞台劇《仲夏夜狂想曲》（1999年2月）同埋電影《大贏家》（2000年1月）中表演，嗰陣亦有傳佢復出，之後證實係謠言。2003年，香港有幾個大明星過身，又爆發SARS，許冠傑於是喺2004年初復出，寫咗《04祝福你》喺3月播出，幫香港人打氣，為復出打開序幕；復出後喺香港紅館舉行48場「繼續微笑」演唱會，之後喺內地多個城市巡迴演唱，2005年尾至2006年1月喺美加多個城市巡迴演出。

2020年4月，許冠傑久休復出，喺尖沙咀舉辦免費直播音樂會，為受新冠肺炎疫情影響嘅通利前員工同埋港人打氣。

## 評價

許冠傑喺香港樂壇地位崇高，得到好多人嘅尊重同認同，包括王菲、古巨基、李克勤、杜麗莎、林志美、冼靖峰、周慧敏、姜濤、徐小鳳、容祖兒、陳奕迅、張國榮、郭富城、張學友、梅艷芳、黃凱芹、詹天文、葉蒨文、甄妮、黎明、劉德華、盧冠廷、盧瀚霆、鍾柔美、鍾鎮濤、關淑怡、譚詠麟等等。張學友更承認許冠傑係唯一嘅歌神。

## 唱片
### 廣東專輯
*1974年 鬼馬雙星
*1975年 天才與白痴
*1976年 半斤八両
*1978年 財神到
*1978年 賣身契
*1979年 79夏日之歌集
*1980年 念奴嬌
*1981年 摩登保鑣
*1982年 最佳拍檔
*1983年 最佳拍檔大顯神通
*1983年 新的開始
*1984年 最喜歡你
*1985年 最緊要好玩
*1986年 熱力之冠
*1986年 宇宙無限 (EP)
*1987年 潮流興夾Band
*1987年 許冠傑新曲與精選
*1988年 Sam and Friends
*1989年 許冠傑89歌集
*1990年 香港情懷90
*1990年 90電影金曲精選
*2004年 歌神與您繼續微笑(04)
*2007年 人生多麽好

### 英文專輯
*1971年 Time of the Season
*1974年 Morning After
*1975年 Interlude
*1977年 Came Travelling

## 電影
*1973年 《馬路小英雄》
*1973年 《龍虎金剛》
*1974年 《小英雄大鬧唐人街》
*1974年 《綽頭狀元》
*1974年 《鬼馬雙星》
*1975年 《天才與白痴》 
*1976年 《半斤八兩》
*1978年 《賣身契》 
*1981年 《摩登保鑣》
*1982年 《最佳拍檔》〔飾-kingkong〕
*1983年 《最佳拍檔大顯神通》〔飾-kingkong〕 
*1984年 《最佳拍檔之女皇密令》〔飾-kingkong〕
*1984年 《全家福》
*1985年 《打工皇帝》〔飾-阿忍〕 
*1986年 《最佳拍檔千里救差婆》〔飾-kingkong〕
*1987年 《衛斯理傳奇》〔飾-衛斯理〕
*1988年 《雞同鴨講》〔客串-自己〕
*1989年 《新最佳拍檔》〔飾-kingkong/周為發〕 
*1990年 《紅場飛龍》（台譯：淚眼煞星）〔飾-姚龍〕
*1990年 《新半斤八兩》〔飾-海標〕 
*1990年 《笑傲江湖》〔飾-令狐沖〕
*1993年 《花田囍事》〔飾-周通〕
*1993年 《水滸笑傳》〔飾-武松〕
*2000年 《大贏家》
*2021年 《許冠傑半世紀》

## 參考

## 睇埋
*粵語流行曲

## 出面網頁
* 許冠傑國際歌影迷會
* 
* 
* 
* 
* 
* 
*
許冠文

**許冠文**（，）係香港嘅電影導演、演員、編劇，好叻拍喜劇，有「冷面笑匠」嘅稱謂。

## 屋企
祖籍廣東番禺。有兄弟許冠武、許冠英、許冠傑。

## 事業

1970年代到1980年代，許冠文做過導演，同佢兩個細佬許冠英、許冠傑一齊拍咗一系列好受歡迎嘅電影喜劇。許冠文亦曾為香港早期嘅粵語流行曲作詞。許氏兄弟都係喺香港成長，受西式教育嘅一代。佢哋嘅作品喺當時係香港本地流行文化嘅先驅，正好反影香港本土意識喺1970、1980年代嘅形成；對香港流行文化影響特別大。

許冠文喺香港中文大學社會系畢業，做過中學教師，重喺廣告公司做過嘢。1968年到香港無綫電視任職，做《校際常識問答比賽》（第一任）同埋《歡樂今宵》嘅節目主持。1971年佢同許冠傑一齊演出喜劇綜合節目《雙星報喜》，特受歡迎。1972年第一次演電影，響李翰祥導演嘅《大軍閥》做男主角。1974年許冠文、許冠傑兄弟同嘉禾電影公司合作，拍咗《鬼馬雙星》、《半斤八兩》、《摩登保鑣》呢啲喺香港大破電影票房紀錄嘅喜劇。佢1980年代過後嘅作品重有《鐵板燒》、《雞同鴨講》、《神算》呢啲。

許冠文得過第一屆香港電影金像獎最佳男主角獎，亦係香港演藝人協會嘅永遠榮譽會長，重係太平紳士添。

## 作品
*1972年 大軍閥（演員）
*1973年 一樂也（演員）
*1974年 醜聞（演員）
*1974年 聲色犬馬（演員）
*1974年 鬼馬雙星（導演- 編劇- 演員）
*1975年 天才與白痴（導演- 編劇- 演員）
*1976年 半斤八両（導演- 編劇- 演員）
*1978年 賣身契（導演- 編劇- 演員）
*1981年 摩登保鑣（導演- 編劇- 演員；香港電影金像獎最佳男主角）
*1981年 炮彈飛車（演員）
*1983年 追鬼七雄（監製- 編劇）
*1984年 鐵板燒（導演- 編劇- 演員）
*1985年 智勇三寶（演員） 
*1986年 歡樂叮噹（導演- 編劇- 演員）
*1986年 神探朱古力（編劇- 演員）
*1988年 雞同鴨講（編劇- 演員）
*1989年 合家歡（編劇- 演員）
*1990年 新半斤八両（編劇- 演員）
*1991年 豪門夜宴（客串）
*1992年 神算（導演- 編劇- 演員）
*1992年 丐世英雄（演員）
*1993年 搶錢夫妻（演員- 監製）
*1995年 富貴人間（演員）
*2000年 創業玩家（演員）
*2004年 鬼馬狂想曲（客串）
*2004年 煎釀三寶（演員）
*2006年 寶貝計劃（演員）
*2012年 懸紅（演員）
*2024年 破·地獄（演員）
*2026年 金多寶（演員）

## 個人榮譽
* 香港十大傑出青年（1977年）
* 太平紳士
* 嶺南大學榮譽院士（2006年）
* 世界華商基金會世界傑出華人獎

## 攷

## 出面網頁
* 
* 
* 
* 
* 
* 
* 
* 
* 
*
福建麻雀

**福建麻雀**係蔴雀嘅福建式玩法。但正如福建呢個地方本身嘅文化一樣，都係好多元化，好似「閩南派」同「福州派」咁已經好唔同，而**福建麻雀**亦只係一個統稱，唔可以當晒係福建嘅所有麻雀玩法。

## 特點
福建麻雀其實有好多種玩法，而最常見係將東南西北中發白用嚟當花牌補花，換言之即係只打筒索萬三種牌。而且叫糊時要用福建話大嗌「福建」，否則被發現冇嗌時需打出兩隻牌並重抽（以補花形式）。

## 百搭
**福建麻雀**有一種「百搭」玩法，「百搭」即係話隻牌可以用嚟當任何一隻牌咁用，不過同越南麻雀或者江南麻雀嘅百搭唔同，越南牌同江南牌寧寧舍舍整幾隻「百搭牌」出嚟，但福建麻雀嘅百搭牌叫做「金」，即係平時叫開嘅「財神」。喺開局之後第一隻開出嚟嘅牌，就係金，呢個過程叫做「開金」，開咗金之後，嗰隻牌其餘三隻就用嚟做「百搭」

### 帶弟百搭
「帶弟」意思係九一相連，由一到九，每一個數目之後個數目叫做弟，而由於九一相連，九之後嘅弟就係一，如此類推。而帶弟百搭即係話喺槓尾開隻牌出嚟，但就唔係用嗰隻牌做百搭，例如開出嚟係三筒，咁三嘅帶弟係四，就用四隻四筒做百搭。

## 基本玩法
福建麻雀基本上係玩「輪莊制」，多數用全部144張牌。東西南北中發白並不被認為係花牌。花牌係“金”則該色花牌不使補花。四個人玩，打十六張牌，同一般蔴雀玩法一樣，輪流通過模牌、掉牌、「上、碰、槓」去做一副糊牌。

## 番種
福建麻雀有一啲特殊番牌類型，同一般蔴雀唔同
### 搶金
當一開完金，一起手即叫糊就可搶金（百搭牌），莊家搶金要先打1隻先可搶，閒家可直接搶金，計法自訂。

### 平糊
開出嚟副糊牌，又無花又無槓，咁叫平糊，平糊會根據搶金計。

### 三金倒
任何一家只要拎到三隻金，就唔使理做緊乜嘢牌，立即可以食糊，計底分 40 倍。

### 金雀
用兩隻金嚟做「對」，即係「將眼」，計底分 60 倍

## 籌碼或分數計法
福建麻雀叫做「計銀両」，同廣東麻雀計法唔同，福建麻雀嘅銀兩計算，基本上係由「底分、花分、金」組成
### 底分
根據糊出嘅牌型而定出級別，即係一般蔴雀嘅番

### 花分
根據糊出時有幾多隻花牌計算，開槓當一隻花，暗槓當兩隻花

### 金
每隻金嘅銀兩同底分相同

### 連莊、抓莊
連莊即係冧莊，莊家食糊可以做多次莊，咁叫連莊，連莊食糊，可以加底分，連多次，就加幾多倍。抓莊即係閒家贏莊，可以贏一倍

### 封頂
根據情況而定一個最大輸分值

## 參考


*開枱 簡而清著 ISBN 962-17-4906-9
*福建麻雀
唐詩三百首

《**唐詩三百首**》係一部流傳好廣嘅唐詩選集。唐朝（618年—907年）二百九十年間，係中國詩歌發展嘅黃金時代，雲蒸霞蔚，名家輩出，唐詩有五萬首咁多。孫琴安《唐詩選本六百種提要·自序》話，「唐詩選本經大量散佚，到今日仲存三百餘種。當中最流行而家傳戶曉嘅，要算係《唐詩三百首》」。《唐詩三百首》選詩範圍係相當廣泛嘅，收錄咗77家詩，總共311首，喺數量以杜甫詩數多，有38首、王維詩29首、李白詩27首、李商隱詩22首。係仿《詩經》三百篇（共311篇）之作，從前係家絃戶誦嘅兒童詩教啟蒙書，所以比較淺顯，讀者容易啲接受，俗語有話：「熟讀唐詩三百首，唔識吟詩也會偷。」係中小學生接觸中國古典詩歌嘅最好入門書籍。

呢本書嘅編者係孫洙，別號蘅堂退士，係江蘇無錫人，清乾隆十六年（1761年）嘅進士。孫洙編選嘅唐詩，係依據沈德潛（1673年—1769年）嘅《唐詩別裁》同埋王士禎（1634年—1711年）嘅《古詩選》、《唐賢三昧集》、《唐人萬首絕句選》為主，雜埋其他唐詩選本。《唐詩三百首》嘅題材廣泛，反映唐代嘅政治矛盾、邊塞軍事、宮閨婦怨、酬酢應制、宦海升沈、隱逸生活等。但係《唐詩三百首》都有一啲遺珠嘅憾覺，例如杜甫《自京赴奉先縣詠懷五百字》、《北征》，白居易《新樂府》同埋皮日休等人嘅作品冇被選入。朱自清寫咗嘅〈唐詩三百首讀法指導大概〉一文，近人金性堯根據《唐詩三百首》重新加注。

## 出面網頁
*http://www.zsu.edu.cn/poems/cc/f1.htm
*http://www.cnread.net/cnread1/gdwx/h/hengtangtuishi/tssb/
*http://www.cnread.net/cnread1/gdwx/h/hengtangtuishi/tssb/index01.html
澳洲淡水鱷

**澳洲淡水鱷**係一種中小型鱷魚，原產澳洲。體型比同樣住響澳洲，性情較兇猛嘅灣鱷細好多。

## 分布地
住響澳洲西部，北部。主要住響淡水濕地，河流等。可忍受海水（但無灣鱷咁勁！）。

## 習性
澳洲淡水鱷係陸上跑得最快嘅鱷魚，曾有記錄佢哋離開水之後能以每個鐘頭18公里嘅速度奔跑。雖然響受威脅底下會襲擊人類，但佢無強大嘅咬合力去重創人類。成年鱷魚主要食鳥類、魚類、兩棲類、爬蟲類同蝙蝠等等嘅小動物。

## 資料來源
吊車

**纜車**，又叫**吊車**，響山區運貨載客上落山嘅一種交通工具。車廂吊喺鋼纜下面，而鋼纜每隔一段就由啲支架承托。

吊車吊響高高嘅纜上面，可以望得遠，而家吊車多數用嚟做旅遊用。

## 睇埋
*香港海洋公園吊車
*昂坪360
*慕田峪長城纜車
*貓空空中纜車
*高雄跨港纜車
*寶來藤枝纜車
*日月潭纜車

## 外面網頁
* Lift-Database: Aerial Tramways (worldwide) 
*The Telpherage system in the repair sheds of the New York City subway
* Ropeways.net: http://www.ropeways.net
* World longest ropeway (42 km, Sweden, not functioning)(svenska):http://web.comhem.se/ekeving/koping.html (русский): http://www.hazan.ru/photos/kalklinbanan/index.html
唐詩

**唐詩**（）係指啲人喺唐代作嘅詩。唐代係中國各個朝代舊詩最豐富嘅朝代，因此有「唐詩、宋詞、元曲」之說。

大部份嘅唐詩都收喺《全唐詩》裏面，自唐朝開始，有關唐詩嘅選本不斷湧現，而流傳最廣嘅就係蘅塘退士編選嘅《唐詩三百首》。

按照時間，唐詩分為四個階段：初唐、盛唐、中唐、晚唐。有分五言古詩、七言古詩、七言律詩、五言律詩、五言絕句、七言絕句、樂府......

## 睇埋
*粵語古詞
Leslie

《**Leslie**》係香港歌手張國榮出嘅第五張錄音室唱碟、第四張粵語大碟。喺1984年7月15號由華星唱片發行。

## 曲目

## 獎
*1985年國際唱片業協會（香港會）白金唱片
*1984年第二屆無綫電視十大勁歌金曲《Monica》
*1984年第七屆香港電台十大中文金曲《Monica》
*1999年香港電台的世紀金曲《Monica》

## 攷
橙色

**橙**或者叫**橙色**喺色譜上係紅同黃之間嘅色，因為橙呢種生果嘅色而得名。橙色喺可見光嘅波長係 585–620 nm。係顏色理論裏面，橙係純色（Pure chroma）。喺舊時唐人無特別名叫橙呢隻色，所歸入紅嗰便。北方話叫呢隻色做**橘**或者**橘色**，都係橙類生果嘅色。

喺美術上可以用紅同黃溝出來。

## 橙色輪
非洲狹吻鱷

**非洲狹吻鱷**係一種中型鱷魚，身長可以有3至4米，主要住響非洲西部至中部嘅濕地，因為嘴形偏狹而聞名。佢哋主要食魚類、兩棲類同甲殼類為生。
瓜地馬拉鱷

**瓜地馬拉鱷**，又叫做**墨西哥鱷**、**莫瑞雷鱷**，係一種小型鱷魚，身長大概3米。呢種鱷魚係由一位法國自然學家莫瑞雷（1809年—1892年）響1850年發現之後再命名嘅。佢哋主要係住響中美洲嘅濕地。
機舖

**機舖**（）（講衰啲就**機竇**（））係畀人入錢打機嘅舖頭，係商業模式經營嘅遊戲機中心，屬於娛樂場所。機鋪通常放咗唔同種類、幾十到成百部、坐地嘅電子遊戲機，只要入錢落部機度就可以打一鋪，輸咗可以再入錢繼續打。機舖嘅人客一般係後生仔，後生女。不過有啲成人機鋪係細路仔唔准入嘅，入面啲機有鹹濕公仔同埋麻將，玩嘅係成人遊戲。

機鋪嗰種機統稱做街機，已經有幾十年歷史。由哈哈笑食鬼開始到三維立體。

## 遊戲機中心
遊戲機中心未必係機鋪，例如香港小童群益會、私人住客會所都有遊戲機任打。

香港有啲唔正當嘅機舖，畀人（特別係熟客）用渠啲街機靠兑分仔間接賭錢，唔少開喺樓上。爾種賭檔，俗稱**打魚場**或者**暗場**。

## 種類
* 格鬥
* 賽車
* 射擊
* 運動
* 智力 / 娛樂

## 各地特色

### 香港
香港嘅機舖受《電子遊戲機中心》條例管制，經營遊戲機中心需要攞牌。機舖分為成人場同兒童場，成人場唔准未夠十六歲或者着校服嘅人進入，而有部分機舖可以營業到凌晨兩點，有啲只會營業到夜晚十二點，而香港實施禁煙條例之後，往往都有控煙辦巡查機舖睇下有冇人食煙。

## 睇埋
* 網吧
* 代幣
* 室內遊樂場
* 老虎機
* 跑馬機
* 釣魚機
* 彈珠機

## 參考
3月18號

## 大件事
* 1850年：美國運通喺美國紐約州成立。
* 1871年：巴黎工人起義，巴黎公社革命爆發。
* 1890年：德國總理俾斯麥向威廉二世呈辭，結束30年執政。 
* 1900年：阿積士足球會喺荷蘭阿姆斯特丹成立。
* 1926年：北洋軍閥射死北京請願學生，47死，呢單嘢嗌「三一八慘案」。
* 1949年：美國同西歐國家組建北大西洋公約組織。
* 1962年：法國同阿爾及利亞喺法國埃維昂簽停火協定，結束阿爾及利亞解放戰爭。
* 1975年：已故希臘船王奧納西斯落葬。
* 1983年：臥龍自然保護區成立。
* 1990年：中華人民共和國廣州東方絲綢大酒店開業。
* 1990年：德意志民主共和國（東德）舉行最後一次選舉。
* 1996年：第9屆中華民國總統選舉在即，中國人民解放軍南京軍區喺臺海展開海陸空聯合作戰演習。
* 1999年：《太陽報》創刊，初時賣2緡港幣。
* 2000年：第10屆中華民國總統選舉，由民主進步黨陳水扁以39.3%得票當選，形成臺灣史上首次政黨輪替。
* 2014年：臺灣開始爆發太陽花學運。
* 2015年：中華民國政黨民國黨成立，立法委員徐欣瑩做首任黨主席。
* 2018年：第7屆俄羅斯總統選舉，由普京連任。
* 2019年：港鐵凌晨測試新信號系統嗰陣時兩列冇載人嘅列車喺近中環站嘅路軌交匯處攔腰相撞，有車廂被撞至扭曲變形，車門飛甩、玻璃窗粉碎、座椅成個撞甩。港鐵話係新信號系統嘅軟件問題。因為搬走唔切列車殘骸，金鐘站至中環站段停駛兩日，至20號先至恢復服務。

## 響呢日出世嘅人
* 1609年：費特力三世，丹麥同挪威君主（1670年死）
* 1782年：莊·卡爾洪，美國副總統（1850年死）
* 1837年：格羅弗克里夫蘭，美國總統（1908年死）
* 1844年：林姆斯基高沙可夫，俄羅斯帝國作曲家（1908年死）
* 1856年：亞歷山大·伊茲沃爾斯基，俄羅斯帝國外交官（1919年死）
* 1858年：魯道夫迪素，德國機械工程師，發明柴油引擎（1913年死）
* 1869年：尼維爾張伯倫，英國首相（1940年死）
* 1880年：邦芳王，日本皇室（1933年死）
* 1886年：愛華義華力荷頓，美國演員（1970年死）
* 1893年：白崇禧，中華民國國民革命軍一級上將（1966年死）
* 1896年：查良釗，中華民國教育家同慈善家（1982年死）
* 1903年：加萊阿佐·齊亞諾，意大利外交官、政治人同貴族（1944年死）
* 1907年：雅科夫·約瑟福維奇·朱加什維利，蘇聯陸軍軍人，史太林嘅大仔（1943年死）
* 1926年：陳振南，馬來西亞生意人同有錢人（2018年死）
* 1928年：拉莫斯，菲律賓總統（2022年死）
* 1932年：約翰·厄普代克，美國作家（2009年死）
* 1934年：張曉卿，馬來西亞企業家（2025年死）
* 1936年：德克勒克，南非總統
* 1941年：鄭國江，香港填詞人
* 1941年：黃霑，香港填詞人、廣告人、作家、傳媒創作人，原名黃湛森（2004年死）
* 1950年：奧田瑛二，日本演員
* 1952年：祖拉比什維利，格魯吉亞總統
* 1954年：因幡晃，日本歌手同詞曲作家
* 1955年：陳茂波，香港特別行政區財政司司長
* 1956年：英格曼史甸馬克，瑞典高山滑雪手
* 1958年：何式凝，香港性學學者
* 1958年：，中國導演
* 1958年：李萬祺，香港賽車手
* 1959年：洛比桑，法國導演
* 1960年：季炳雄，香港罪犯
* 1962年：豐川悅司，日本演員
* 1963年：區偉麟，香港演員同歌手，外號「情歌王子」
* 1963年：李延軍，中國排球員
* 1963年：魏明谷，臺灣彰化縣長
* 1964年：金井美香，日本配音員、演員同歌手
* 1964年：菅野洋子，日本作曲家
* 1965年：樊京輝，中國記者，伊斯蘭國人質（2015年死）
* 1965年：曾國強 (運動員)，中國舉重運動員
* 1966年：蔡幸娟，臺灣歌手
* 1968年：三木真一郎，日本配音員
* 1968年：胡軍，中國演員
* 1969年：占美莫拉利斯，危地馬拉總統
* 1974年：朱媛媛，中國演員（2025年死）
* 1976年：范瑋琪，美國籍唐人歌手
* 1976年：RuRu，日本歌手
* 1978年：黃泆潼，香港藝人，原名黃普恩
* 1979年：亞當李維，美國結他手、唱作人同演員，組合Maroon 5成員
* 1979年：威廉·菲臘斯 (籃球員)，法國籃球員
* 1979年：王晶 (演員)，中國演員
* 1981年：張娜拉，南韓演員同歌手
* 1981年：羅志焜，香港足球員
* 1981年：湯姆史達基，德國足球員
* 1984年：麥浚龍，香港歌手
* 1984年：佐田聰太郎，日本足球員
* 1985年：黎雪瑩，香港模特兒
* 1985年：橫山知伸，日本足球員（2024年死）
* 1989年：莉莉歌蓮絲，美國演員、作家同電視主持
* 1990年：黃永棋，香港羽毛球員，原名黃書棋
* 1991年：伊藤節生，日本配音員
* 1991年：山越享太郎，日本足球員
* 1992年：李安納度達施華蘇薩，巴西足球員
* 1993年：岩渕真奈，日本足球員
* 1993年：彭翔翎，香港演員
* 1993年：鍾楚曦，中國演員
* 1995年：謝熙婷，香港模特兒，原名謝芷蕙
* 1995年：潘欣妮，香港模特兒
* 1998年：沈揚，加拿大選美活動佳麗
* 1999年：達洛特，葡萄牙足球員
* 2000年：梁伊晴，香港空中服務員同模特兒
* 2001年：岩本翔，日本足球員
* 陳月媚，香港藝人植詠珊亞媽
* 鄭麗麗，香港配音員

## 響呢日死嘅人
* 前7年：劉驁，西漢皇帝
* 235年：亞歷山大塞維魯斯，羅馬帝國皇帝
* 1227年：何諾三世，羅馬天主教教宗
* 1584年：伊凡四世，莫斯科公國大公，俄羅斯沙皇國開國沙皇
* 1745年：羅拔華波爾，首任英國首相
* 1856年：砵甸乍，首任香港總督
* 1877年：愛德華·卑路乍，英國海軍軍官
* 1913年：佐治一世 (希臘)，希臘王國國王，原名基斯頓·威廉·費迪南·阿道夫·基奧格
* 1933年：吉野作造，日本思想家、作家同史學家
* 1947年：威廉·皮佩爾，荷蘭作曲家、音樂教育家同音樂評論家
* 1964年：，國際奧林匹克委員會主席
* 1977年：，剛果共和國／剛果人民共和國總統
* 1980年：佛洛姆，德國哲學家同心理學家
* 1983年：翁貝托二世，意大利末代國王
* 2003年：亞當奧斯本，英國電腦科學先驅
* 2009年：娜塔莎里察遜，英國演員
* 2009年：吳大觀，中國航空發動機科研事業嘅開拓者、奠基人之一，有「航空發動機之父」之稱
* 2011年：克里斯托弗，美國律師，國務卿
* 2012年：佐治圖普五世，湯加王
* 2013年：吳仁寶，江蘇華西村黨委書記
* 2015年：趙達裕，中國足球員
* 2015年：胡廣森，香港食物環境衞生署小販管理主任
* 2015年：蔣仲苓，中華民國國防部長
* 2016年：龔照勝，臺灣銀行家
* 2017年：卓巴利，美國歌手同結他手
* 2017年：，中共福建省南平市委常委、南平市副市長
* 2018年：李敖，臺灣作家
* 2019年：杜敬謙，香港泳手
* 2020年：尚勒伯，法國小提琴家
* 2022年：邵國華，香港電台節目主持人同電影人，創辦《Yes!》雜誌

## 節日、風俗習慣

## 出面網頁
華爾街日報

**《華爾街日報》**（）喺1889年創辦，係美國以至全世界影響力最大，側重喺金融、商業領域報導嘅英文報紙。
3月17號

## 大事記
* 916年：耶律阿保機稱帝，國號契丹。
* 1906年：臺灣嘉義縣梅山發生黎克特制7.1級地震，最少1258死，2385傷。
* 1912年：梅蘭芳喺北京首演京劇《木蘭從軍》。
* 1934年：奧地利、匈牙利同意大利簽《羅馬議定書》。
* 1948年：英國、法國、荷蘭、比利時同盧森堡簽《布魯塞爾條約》。
* 1959年：達賴喇嘛丹增嘉措由西藏出走印度。
* 1966年：雙子星8號太空人進行人類首次太空對接。
* 1969年：梅雅夫人就任以色列總理，係以色列首位女總理。
* 1975年：中國特赦全部在押戰犯。
* 1978年：運油輪「亞摩哥加迪茲號」喺法國對開海面觸礁，船身斷開兩截，船上25噸原油咸不剌流出海面，造成環境災難。
* 1988年：哥倫比亞航空一內陸客機，機上143人咸不剌死晒。
* 1991年：1991年烏克蘭主權公投選舉。
* 1998年：第九屆全國人民代表大會第一次會議決定朱鎔基為國務院總理。
* 1992年：匯豐銀行收購米特蘭銀行。
* 2002年：葡萄牙國會選舉。
* 2006年：香港九龍尖沙嘴廣東道港景峯行人隧道發生槍擊案，兩死一重傷。
* 2009年：香港警察許嘉麒喺何文田樂民新村D座對出山坡平台開鎗打死尼泊爾裔卅歲男子林寶（Limbu Dil Bahadur）。2010年5月死因庭裁定林寶係死於合法被殺。
* 2013年：香港君臨天下自殺及謀殺案。
* 2015年：第20屆以色列議會選舉。
* 2024年：第8屆俄羅斯總統選舉，由普京連任。
* 2026年：美國主任祖根辭職，即時生效，抗議2026年美以空襲伊朗，話伊朗並未對美國構成逼在眉睫威脅，係頭一名因爲抗議對伊戰爭而辭職嘅侵侵政府高層。

## 響呢日出世嘅人
* 778年：李純，大唐皇帝（820年死）
* 1473年：占士四世，蘇格蘭君主（1513年死）
* 1548年：本多忠勝，日本大名（1610年死）
* 1834年：，德國工程師同企業家（1900年死）
* 1904年：孫元良，中華民國陸軍中將（2007年死）
* 1920年：拉赫曼，孟加拉國總統同總理（1975年死）
* 1923年：船越英二，日本演員（2007年同日死）
* 1938年：雷里耶夫，蘇聯芭蕾舞蹈員（1993年死）
* 1941年：王金平，臺灣立法院院長
* 1948年：威廉吉森，美國／加拿大作家
* 1949年：施永青，香港生意人
* 1950年：約翰摩亞，七屆香港冠軍練馬師，外號「大摩」
* 1951年：卻羅素，美國演員
* 1953年：馮檢基，香港政治人物
* 1954年：艾迪，香港演員，金馬獎最佳男主角，原名陳小明
* 1955年：殷琪，臺灣企業家
* 1956年：Paul van der Sterren，荷蘭國際象棋棋手
* 1959年：小林寛，日本足球員同足球教練
* 1959年：盧惠光，香港武打演員
* 1959年：單立文，香港歌手同演員
* 1963年：方中信，香港演員，原名符力，外號「香港李察基爾」
* 1965年：陳偉明 (桌球手)，香港士碌架運動員
* 1968年：黃品源，臺灣歌手、主持人同演員
* 1968年：吉永一明，日本足球員同足球教練
* 1970年：前田千亞紀，日本配音員
* 1972年：韓美亞，美國足球員
* 1974年：小澤英明，日本足球員
* 1975年：賈斯汀霍金斯，英國歌手，黑暗樂隊成員
* 1976年：斯蒂芬蓋特利，愛爾蘭歌手同演員（2009年死）
* 1977年：珈潁，香港藝人，原名陳嘉穎
* 1978年：聶遠，中國演員
* 1979年：李銀瑨，南韓歌手，藝名Yangpa
* 1979年：趙照，中國唱作人
* 1980年：堀田勝，日本演員同配音員
* 1981年：高木俊，日本演員同配音員
* 1981年：湯嘉寶，香港網球員
* 1982年：陳穎欣 (KOL)，澳門KOL
* 1982年：姚笛，中國演員
* 1982年：八田康介，日本足球員
* 1982年：栗娜，中國主播
* 1983年：東山少爺 (歌手)，中國歌手，原名廖寰
* 1983年：魯爾美利拉斯，葡萄牙足球員
* 1985年：張柏文，香港藝人
* 1986年：張耀升，香港消防處高級消防隊長（2016年死）
* 1986年：曹敏寶，香港歌手
* 1986年：迪斯高，波斯尼亞足球員
* 1986年：高崎寛之，日本足球員
* 1987年：李晉強，香港藝人
* 1987年：中山惠里奈，日本配音員
* 1987年：申寶拉，南韓歌手
* 1989年：香川真司，日本足球員
* 1989年：金泰亨 (足球員)，南韓足球員
* 1990年：玉森裕太，日本演員，組合Kis-My-Ft2成員
* 1991年：蘇慧文，2010年度温哥華華裔小姐冠軍同最上鏡小姐
* 1992年：山崎貴雅，日本足球員
* 1994年：，南韓泳手
* 1995年：陳銳峰，香港藝人
* 1995年：知念慶，日本足球員
* 1995年：早見朱莉，日本演員
* 1995年：曾珮玲，加拿大護士
* 1998年：徐玉玉，中國學生（2016年死）
* 1998年：俞雅欣，香港田徑運動員
* 1998年：曾輝，中國演員同歌手
* 1999年：杜雨微，中國歌手，組合GNZ48成員（2018年死）
* 2002年：安德利文拿哥夫，俄羅斯泳手
* 宮島惠美，日本配音員

## 響呢日死嘅人
* 180年：奧理略，羅馬帝國皇帝同思想家
* 905年：李𥙿，大唐皇帝
* 1406年：伊本·赫勒敦，阿剌伯史學家、社會學家同經濟學家
* 1425年：足利義量，日本幕府將軍
* 1681年：鄭經，東寧國王
* 1782年：丹尼爾白努利，瑞士數學家同物理學家
* 1793年：利奧波德荷夫曼，奧地利古典音樂作曲家
* 1846年：Friedrich Bessel，普魯士王國天文學家、數學家同物理學家
* 1853年：杜卜勒，奧地利物理學家
* 1893年：茹費理，法國總理同律師
* 1937年：奧斯頓·張伯倫，英國政治人，諾貝爾和平獎得主
* 1945年：河石達吾，日本泳手
* 1946年：戴笠，中國國民黨政治、軍事人物
* 1956年：伊雷娜約里奧居里，法國原子物理學家，諾貝爾化學獎得主，亞爸亞媽係皮耶·居里同瑪麗·居里
* 1956年：呂明才，香港企業家同慈善家
* 1965年：法魯克一世，埃及末代國王
* 1974年：容小意，香港演員，原名容金枝
* 1990年：嘉寶仙，法國演員同模特兒
* 1993年：喜蓮希絲，美國演員，外號「美國戲劇界嘅第一夫人」
* 2003年：蘇步青，中國數學家同教育家
* 2005年：喬治·凱南，美國外交家同史學家，普利策新聞獎得主
* 2006年：徐步高，香港警察，俾香港傳媒封為「魔警」
* 2006年：曾國恆，香港警察
* 2007年：莊·巴吉斯，美國電腦科學家
* 2007年：船越英二，日本演員
* 2012年：，埃及科普特正教會阿頭
* 2012年：許書標，紅牛始創人
* 2015年：邱德根，香港生意人
* 2018年：，雜技團太陽劇團空中飛人
* 2018年：，越南總理
* 2021年：約翰馬古富利，坦桑尼亞總統
* 2022年：羅偉祥，香港傷殘人士
* 2024年：區鎮樺，香港區議員
* 2024年：馬亞木，香港「小巴大王」
* 2025年：李兆基，香港生意人同慈善家，李兆基家族奠基人

## 節日、風俗習慣
* 聖柏德歷節（國慶）
* 國際航海日
* 中國國醫節（源於1929年嘅廢除中醫失敗）

## 出面網頁
3月19號

## 大件事
* 1279年：崖山海戰宋軍唔夠元軍打，陸秀夫抱住八歲嘅皇帝仔趙昺跳海而死，南宋滅亡。
* 1796年：法國實行新聞自由。
* 1853年：太平天國軍隊攻陷南京。
* 1915年：首次影到冥王星，不過認唔到出嚟。
* 1918年：美國國會設立時區同通過夏令時間。
* 1941年：中國民主同盟成立。
* 1944年：郭沫若發表《甲申三百年祭》。
* 1945年：日本軍突襲美國航空母艦富蘭克林號，800船員死，船身爛晒。
* 1946年：美國駐華軍事顧問團喺南京成立。
* 1953年：奧斯卡金像獎首次電視直播。
* 1962年：卜戴倫首張專輯《》發行。
* 1971年：香港警方疏散九龍土瓜灣新山道一帶幾百個居民，以便軍方拆彈專家搬走一枚一千磅炸彈。
* 1972年：一批日本人去到泰國桂河橋憑弔。桂河橋係1943年第二次世界大戰期間由英國同其他盟軍戰俘犧牲無數性命起嘅。
* 1976年：駐港英軍最後一批軍騾撤出香港。
* 1978年：聯合國安全理事會通過425號同426號決議，要以色列即刻停止所有軍事行動同由黎巴嫩撤軍，設立聯合國黎巴嫩臨時部隊 (UNIFIL)。
* 1979年：烏干達總統阿明達達逃出首都。
* 1991年：民族主義黨主席卡齊亞出任孟加拉國首位女總理。
* 1997年：新疆考古所宣佈喺塔克拉瑪干沙漠地底搵倒丹丹烏利克遺址。
* 1998年：香港海域有大量浮游生物繁殖，引起紅潮整死唔少魚。
* 2003年：阿巴斯出任巴勒斯坦自治政府總理。
* 2004年：爭取連任嘅中華民國正、副總統陳水扁、呂秀蓮喺臺南市金華路進行最後一日競選活動時中槍受傷，是為「三一九槍擊事件」。
* 2006年：公民黨 (香港)成立。

## 響呢日出世嘅人
* 1206年：貴由，大蒙古國皇帝（1248年死）
* 1434年：足利義勝，日本室町幕府將軍（1443年死）
* 1604年：若翰四世 (葡萄牙)，葡萄牙王，外號「復國者若翰」（1656年死）
* 1629年：阿列克謝一世，俄羅斯沙皇國沙皇（1676年死）
* 1813年：戴維利文斯通，英國探險家（1873年死）
* 1824年：威廉亞靈咸，愛爾蘭詩人（1889年死）
* 1851年：羅克·薩恩斯·貝尼亞，阿根廷總統（1914年死）
* 1858年：康有爲，大清政治人物同思想家（1927年死）
* 1860年：威廉·詹寧斯·布賴恩，美國國務卿（1925年死）
* 1875年：張作霖，奉系軍閥首領，北洋政府國家元首（1928年死）
* 1883年：約瑟夫·華倫·史迪威，美國軍人（1946年死）
* 1891年：艾盧華雲，美國首席大法官（1974年死）
* 1905年：亞伯特·史佩爾，納粹德國政治人同畫則師（1981年死）
* 1911年：彭德，香港政府官員同漢學者（1987年死）
* 1922年：小野田寬郎，日本軍人（2014年死）
* 1928年：，印尼企業家（2018年死）
* 1931年：陳錫煌，臺灣偶戲師
* 1933年：，美國作家（2018年死）
* 1938年：東方白，臺灣作家
* 1949年：瓦列里列昂季耶夫，俄羅斯歌手
* 1952年：，美國電影監製
* 1953年：利寧莫雷諾，厄瓜多爾總統
* 1953年：Billy Sheehan，美國低音結他手
* 1955年：布斯韋利士，美國電影演員
* 1955年：任達華，香港演員
* 1957年：無我 (學者)，荷蘭語言學者
* 1963年：洪榮宏，臺灣歌手
* 1969年：野田知，日本足球員
* 1969年：譚耀文，香港歌手同演員
* 1971年：娜嘉·奧爾曼，德國模特兒
* 1972年：李準赫，南韓演員
* 1975年：徐若瑄，臺灣演員
* 1975年：樂靖宜，中國泳手
* 1955年：葉念琛，香港演員
* 1976年：周錫泰，南韓演員
* 1976年：關永業，香港區議員
* 1976年：阿歷山度尼斯達，意大利足球員同足球領隊
* 1980年：下川美娜，日本歌手
* 1981年：吳亭欣，香港演員
* 1981年：高路托尼，科特迪瓦足球員
* 1984年：魏如昀，臺灣歌手
* 1985年：陳健星，澳門足球員
* 1986年：鄭如吟，臺灣藝人，藝名玉兔
* 1986年：吉井孝輔，日本足球員
* 1990年：謝依霖，臺灣演員
* 1990年：陳庭萱，臺灣組合Popu Lady成員，藝名庭萱
* 1991年：鄭詠謙，香港演員同節目主持，花名小毛
* 1991年：，日本鹹片女演員同寫真模特兒
* 1991年：久富良輔，日本足球員
* 1993年：水澤杏香，日本鹹片女演員
* 1993年：凌晞，香港配音員
* 1993年：施耶治，摩洛哥足球員
* 1995年：比爾連，西班牙足球員
* 1996年：賀三，中國歌手，原名賀三珊
* 1998年：宮脇咲良，日本歌手同演員，組合LE SSERAFIM、HKT48、AKB48同IZ*ONE成員
* 2000年：蘇煒德，中國競技體操運動員

## 響呢日死嘅人
* 245年：陸遜，吳 (三國)軍事、政治人物，原名陸議
* 304年：司馬乂，西晉皇室，參與八王之亂
* 1279年：趙昺，南宋皇帝
* 1279年：陸秀夫，南宋丞相
* 1279年：張世傑 (南宋)，南宋將領
* 1406年：伊本·赫勒敦，阿剌伯穆斯林史學家、社會學家同經濟學家
* 1589年：許楚姬，大朝鮮國畫家同作家
* 1610年：長谷川等伯，日本畫師
* 1721年：克勉十一世（克萊孟十一世），羅馬天主教教宗
* 1930年：Arthur Balfour，英國政治人
* 1938年：Mukhammedzhan Zhumabai，哈薩克詩人
* 1987年：路易斯·德布羅意，法國物理學家，諾貝爾物理學獎得主
* 1993年：Georges Garvarentz，亞美尼亞作曲家
* 1996年：陳景潤，中國數學家
* 2005年：李世榮 (歌唱家)，中國歌手
* 2008年：亞科·查理斯·卡奇，英國作家
* 2012年：朱克，香港電影導演
* 2014年：馬樂山，香港手工模型大師
* 2016年：王霖，香港立法局議員，九龍巴士公關經理
* 2017年：李麗華，中華民國歌手同電影演員，兩屆金馬獎最佳女主角
* 2018年：莫洛夫，臺灣詩人
* 2020年：彼得韋定咸，英國足球員
* 2022年：顧寶明，臺灣演員
* 2022年：何魯麗，中國政治人物
* 2025年：盧國沾，香港填詞人

## 節日、風俗習慣

## 出面網頁
耶律阿保機

**耶律阿保機**（），又叫**耶律億**，係大遼第一位皇帝，尊稱**遼太祖**。

耶律阿保機嘅前輩係契丹迭剌部嘅酋長同軍事首領。佢喺901年被擁立為軍事首領，之後冇幾耐就做酋長。佢以武力征服契丹附近嘅地區，捉咗好多漢人同其他族裔嘅人。907年佢被選為部落聯盟嘅首領，連任九年。佢利用漢人，並且採納佢哋嘅建議，決定要將三年一次嘅選舉制度改為世襲制度。對此感到不滿嘅部落首領反抗（諸弟之亂），但係就畀耶律阿保機伏殺，佢仲乘機統一埋契丹各個部落。916年3月17號，耶律阿保機登基稱帝，立國號契丹（後來被改做遼），建年號為神冊。此外佢仲命人建立契丹自己嘅文字。

耶律阿保機建國之後繼續進攻喺佢周圍嘅民族同政權，渤海國、室韋同分別畀佢消滅。

926年9月，耶律阿保機過身。佢個二仔耶律德光喺927年繼位。
## 屋企
耶律億同淳欽皇后述律平有三個仔：大仔遼義宗耶律倍、二仔遼太宗耶律德光、細仔遼章肅帝耶律洪古，另外，佢亦同宮人蕭氏生咗一個仔耶律牙里果（耶律大石直系祖先）。

## 年號
*神冊
*天贊
*天顯
叮噹

**叮噹**可以係：

*擬聲詞，通常形容門鐘嘅聲。
*日本動漫《多啦A夢》嘅舊名。
**多啦A夢 (漫畫角色)，《多啦A夢》嘅主角。
*，日本NHK節目《躲貓貓！》中嘅角色。將其名譯為叮噹。
*叮噹 (配音員)，中國大陸配音員。
*《叮噹》，香港歌手鄭秀文唱嘅一首歌。
美國國會

**美國國會**（），係嘅最高立法機關，行兩院制，由參議院同眾議院組成。

**眾議院**有 435 個有投票權嘅議員（加上美屬薩摩亞，哥倫比亞特區、關島，美屬處女群島嘅可投棄權嘅代表），議員任期兩年。波多黎各派無投票駐地監理任期四年。北馬里亞納群島冇代表。**眾議院**席位按人口比例分配。

**參議院**一共有 100 席，無論人口有幾多，每個州由最多兩參議員代表，每兩年，大約三分之一嘅參議院改選一次，每個參議員任期六年。參眾兩院嘅議員都由選民直接選舉出嚟。

根據美國憲法，美國三權分立，立法權歸國會；執法權歸美國總統；司法權歸。國會由議員組成，每個議員代表佢選區內嘅選民，成個國會代表整個國家嘅選民。
大象天奴

大象**天奴**，係荔園動物園裏面嘅「鎮園之寶」，係一隻雄性嘅亞洲象，亦都係香港唯一長期飼養嘅大象。佢喺1958年隨同沈常福馬戲團由緬甸嚟到香港表演，之後再運到荔園動物園長住，一直生活喺面積只有幾百平方呎嘅獸籠入面，過住跪地乞食嘅辛酸生活。響1989年2月3號因為染上急性肺炎而被人道毀滅，後嚟被運去將軍澳垃圾堆填區埋葬。呢點已成為1950年代至1970年代香港人嘅重要嘅集體回憶之一。

響動物園裏面，就只有揚子鱷「亞細」，係同佢同年入園。一啲動物權益組織多次向荔園動物園投訴天奴嘅生活問題同照顧情況，亦投訴天奴嘅死係疏忽照顧所致。

據資料顯示，大象「天奴」每日食2餐，分量大約有200斤，包括草、生果、飯等。每日大約花100蚊港幣去養佢。而全盛時期，賣生果嘅小販，每月可賺二、三千蚊港幣。

## 資料來源
* 吳昊，張建浩，《香港老花鏡：生活舊貌》，皇冠出版社，ISBN 962-451-423-2
* 1989年2月，南華早報報導
海威

**海威**（1974年1月20號－1997年4月21號）係香港海洋公園嘅一條明星殺人鯨乸，響1979年1月28號由冰島運來香港作表演。

## 資料
海威身長5.15米，體重有2000公斤，「海威」呢個名係公開徵求下第一獲選嘅名(第二名係「冰寶」)。曾經響香港表演成18年咁耐，估計超過5600萬觀眾睇過海威嘅表演，佢最擅長嘅表演係「凌空飛身頂波」。

## 同伴
香港海洋公園以前曾經養過另一條殺人鯨皇子，響1989年4月13號由日本鴨川水族館來港，運送過程花咗14個鐘頭，1991年7月10號病死。

## 死

海威喺1997年4月21號下晝病死，死時23歲。

海威死前幾日急性肚痾同出血，而且不斷惡化，獸醫成日支援性搶救，同時餵佢食止痛藥，但最後佢失血過多死咗，後來死之後被人發現證實佢係患上大腸癌。佢係香港人嘅集體回憶。

美國嘅研究指出，捉野生嘅殺人鯨嚟養，平均得返 5.2 年命，所以海威嘅死絕對同年齡冇關。

## 睇埋
*殺人鯨
*香港海洋公園

## 參考
*入學競爭激烈做獸醫唔容易
*殺人鯨與海威

類:香港海洋公園
類:鯨目
7月31號

## 大件事
* 781年：日本富士山最舊嘅爆發記錄（傳統日本日期：781年7月6號）。
* 1688年：韋以納做第20任澳門總督。
* 1891年：美國發明家愛迪生申請到電影攝影機嘅專利權。
* 1958年：蘇聯共產黨中央委員會第一書記赫魯曉夫秘密訪華，同中國共產黨中央委員會主席毛澤東會晤。
* 1971年：阿波羅計劃月球探測車首行。
* 1989年：香港政府計劃喺西貢萬宜水庫西壩起越南船民中心，附近居民開始喺地盤露宿抗議。
* 1992年：一架由南京飛去廈門嘅客機响南京機場起飛嗰陣滑出跑道，撞向機場嘅防護堤，機身劏開兩截，機上106人死。 
* 1993年：香港荔枝角荔園動物園閂門大吉。
* 1998年：前中共北京市委書記陳希同被指任內挪用公款超過3900萬人民幣，北京市高級人民法院以貪污同埋玩忽職守判監16年。
* 2014年：高雄石油氣爆炸，30死309傷。
* 2015年：響吉隆坡舉行嘅國際奧委會第128次全體會議中，中國北京得到2022年冬季奧林匹克運動會嘅主辦權。
* 2016年：第20屆東京都知事選舉，由小池百合子當選。
* 2018年：香港警方喺屯門青海圍調查一單刑事毀壞案，截查兩名男子期間有人開車撞向探員，警方話探員生命遭受嚴重威脅。第二朝當地電視台嘅《香港早晨》節目嘅字幕話警方喺行動中「連開兩窗」，觀眾費解。
* 2018年：先前美國政府同意咗畀槍械倡導組織Defense Distributed由8月1號開始喺互聯網公開佢哋嘅槍械圖紙畀民眾合法下載，被視為3D列印槍械合法化。但係喺該項目啟動前幾個鐘頭，西雅圖一名聯邦法官出咗道臨時禁制令，暫時阻咗爾個畀人叫做「彌補唔到嘅危機」。
* 2018年：一內陸客機由杜蘭戈州飛去墨西哥城，喺有雹嘅暴風雨下起飛後，機上103人0死85傷。
* 2020年：香港特別行政區行政長官林鄭月娥宣佈，因爲武漢肺炎香港疫情肆虐影響公眾安全，所以引用《香港法例》第241章《緊急情況規例條例》訂立附屬法例第241L章《緊急情況（換屆選舉日期）（第七屆立法會）規例》，將原訂喺9月6號舉行嘅第7屆香港立法會選舉褪遲一年至2021年9月5號舉行。

## 響呢日出世嘅人
* 1527年：馬克西米連二世 (神聖羅馬帝國)，神聖羅馬帝國皇帝（1576年死）
* 1842年：菲林明，英國殖民地官員，做過英屬香港輔政司、塞拉利昂總督、背風群島總督等等（1922年死）
* 1886年：約瑟夫-埃內斯特·格雷瓜爾，加拿大政治人（1980年死）
* 1901年：Jean Dubuffet，法國畫師（1985年死）
* 1912年：米爾頓·佛利民，美國經濟學家，諾貝爾經濟學獎得主（2006年死）
* 1923年：斯蒂芬妮·克沃勒克，美國化學家（2014年死）
* 1926年：希拉利帕南，美國哲學家（2016年死）
* 1929年：鄧梅利，美國演員（2024年死）
* 1932年：約翰·羅渣士·尚魯，美國哲學家
* 1939年：湯漢，天主教香港教區榮休主教，天主教樞機
* 1945年：彪·韋德，美國律師、生意人同政治人
* 1951年：，澳洲]球員
* 1953年：古谷徹，日本配音員
* 1955年：區瑞強，田園民歌手，香港電台DJ
* 1956年：米高邊，美國演員
* 1957年：吉川晃介，日本配音員，舊藝名富田晃介，原名吉川富和
* 1961年：鄧浩光，香港演員
* 1963年：伊藤潤二，日本漫畫家
* 1965年：J. K. 羅琳，英國小說作家，代表作《哈利波特》
* 1966年：松山吉之，日本足球員
* 1967年：本田美奈子，日本歌手
* 1968年：本街直樹，日本足球員
* 1969年：安東尼奧·干地，意大利足球員同足球領隊
* 1969年：高田哲也，日本足球員
* 1972年：奧原崇，日本足球員
* 1974年：安部雄大，日本足球員
* 1974年：李凱賢，香港演員
* 1974年：土屋征夫，日本足球員
* 1976年：萩村滋則，日本足球員
* 1976年：山根巌，日本足球員
* 1978年：Will Champion，英國詞曲作家，組合酷玩樂隊成員
* 1979年：丁子高，香港公關主任，前組合VRF成員
* 1979年：關心妍，香港歌手
* 1979年：馬真拿，西班牙足球員
* 1980年：愛內里菜，日本歌手
* 1980年：郭穎東，香港演員
* 1981年：Clemente Rodríguez，阿根廷足球員
* 1982年：田中隼磨，日本足球員
* 1983年：重光貴葵，日本足球員
* 1984年：那須麻衣子，日本足球員
* 1985年：馬哥斯·丹尼路·帕迪拉，巴西足球員（2016年死）
* 1985年：常澤聰，日本足球員
* 1986年：加藤廣樹，日本足球員
* 1986年：興梠慎三，日本足球員
* 1987年：米高巴特利，美國足球員
* 1987年：馬賽 (藝員)，香港藝人
* 1988年：荒堀謙次，日本足球員
* 1989年：艾莎蘭卡，白俄羅斯網球員
* 1989年：陳恩甄，臺灣演員
* 1989年：黑木晃平，日本足球員
* 1989年：黑木恭平，日本足球員
* 1991年：歐喬鋒，香港藝人，前組合BOP成員，原名歐鎮源
* 1992年：朴修映，南韓歌手，組合After School、Orange Caramel、After School Blue成員，藝名Lizzy，前藝名朴修雅
* 1993年：國領一平，日本足球員
* 1993年：吳志維，香港藝人
* 1994年：松本孝平，日本足球員
* 1998年：麥子詠，香港乒乓波運動員
* 1998年：楊超越，中國演員，組合火箭少女101成員
* 1998年：余凱祺，香港演員同廣播節目主持人
* 2000年：金賽綸，南韓演員（2025年死）
* 2003年：施茉莉，香港選美活動佳麗
* 雪無影，中國歌手、填詞人同作曲家

## 響呢日死嘅人
* 1556年：聖依納爵羅耀拉，西班牙貴族，創辦耶穌會，被天主教會封做聖人
* 1784年：迪尼·狄德羅，法國啟蒙運動時期哲學家
* 1849年：裴多菲，匈牙利詩人
* 1875年：安祖莊臣，美國總統
* 1884年：阮福昊，大南帝國皇帝
* 1886年：李斯特，匈牙利鋼琴演奏家、作曲家
* 1924年：後藤房之助，大日本帝國軍官
* 1944年：聖艾舒比尼，法國作家，寫有《小王子》
* 1982年：洪醒夫，臺灣文學作家
* 1989年：周揚，中國文藝理論家
* 1990年：范南度山曹，西班牙演員
* 1993年：博杜安一世，比利時王
* 1997年：阮福晪，阮朝末代皇帝，原名阮福永瑞
* 2002年：陳寶蓮，香港演員
* 2009年：波比笠臣，英倫足球員同足球領隊
* 2014年：周志坤，國際標準舞大師
* 2015年：張勁夫，原中共中央顧問委員會常務委員、原國務委員
* 2020年：阿倫柏加，英國電影導演同監製
* 2022年：拉莫斯，菲律賓總統
* 2022年：標羅素，美國籃球員
* 2022年：扎瓦希里，阿蓋達阿頭
* 2023年：楊貫一，香港廚師，創辦富臨飯店
* 2024年：伊斯梅爾·哈尼亞，巴勒斯坦哈馬斯政治局主席

## 節日、風俗習慣

## 外面網頁
3月21號

## 大件事
* 1804年：法國頒佈《拿破崙法典》。
* 1831年：意大利統一—奧地利派兵進入意大利。
* 1919年：庫恩·貝拉控制匈牙利。
* 1922年：蘇聯併吞阿塞拜疆。
* 1927年：周恩來、羅亦農、趙世炎幾個帶領上海工人總罷工，配合國民革命軍佔領上海。
* 1960年：第3屆中華民國總統選舉，由蔣介石連任。
* 1960年：南非有5至7千黑人喺約翰尼斯堡附近集會，抗議南非白人政府嘅種族隔離政策，警方突然向參加集會嘅黑人開槍，做成69死180傷，係南非反種族隔離政策示威當中傷亡最多嘅一次。（:en:Sharpeville massacre）
* 1965年：馬丁路德金帶領3200人開始第三次兼最後一次成功嘅民權遊行（由阿拉巴馬州塞爾馬到蒙哥馬利）。
* 1966年：第4屆中華民國總統選舉，由蔣介石連任。
* 1970年：舊金山市長Joseph Alioto發表首個地球日宣言。
* 1972年：第5屆中華民國總統選舉，由蔣介石連任。
* 1978年：第6屆中華民國總統選舉，由蔣經國當選。
* 1981年：皇家香港警察特別調查組一個警長喺尖沙咀一間餐廳同朋友食飯嘅時候，畀兩個槍手連開三槍，警長同佢朋友都死咗。
* 1982年：小行星5092被發現。
* 1984年：第7屆中華民國總統選舉，由蔣經國連任。
* 1990年：第8屆中華民國總統選舉，由李登輝當選。
* 1990年：納米比亞由南非獨立。
* 2005年：美國明尼蘇達州一間高中發生校園槍擊案，10死。（:en:Red Lake shootings）
* 2006年：巴基斯坦第一次出現H5N1禽流感病毒。巴基斯坦西北部兩個農場嘅雞都驗到有感染，農場因為咁封咗。
* 2013年：真普選聯盟發起。
* 2014年：俄羅斯併吞克里米亞。
* 2018年：中華人民共和國政府宣佈合併中國中央電視台、中央人民廣播電台同中國國際廣播電台，喺第13屆全國人民代表大會第一屆會議後成立中國傳媒集團「中央廣播電視總台」。同一日，慎海雄被任命為中央廣播電視總台台長。
* 2018年：第6屆香港立法會補選 (2018年3月)當選人范國威、區諾軒、鄭泳舜同謝偉銓宣誓就職，四人宣誓加埋歷時四分鐘。
* 2019年：中華人民共和國江蘇鹽城響水天嘉宜公司發生，最少78死。
* 2022年：中國東方航空一客機由昆明長水國際機場飛去廣州白雲國際機場期間失事，機上132人咸不剌死晒。

## 響呢日出世嘅人
* 1768年：約瑟夫·傅利葉，法國數學家同物理學家（1830年死）
* 1785年：李㼅，大朝鮮國宗室（1841年死）
* 1806年：啤哩多孔牙喱斯，墨西哥總統（1872年死）
* 1839年：穆索斯基，俄羅斯作曲家（1881年死）
* 1901年：鄧肇堅，香港企業家同慈善家（1986年死）
* 1914年：，大日本帝國陸軍軍人，日本實業家同政治人（1992年死）
* 1920年：伊力盧馬，法國導演（2010年死）
* 1921年：，伊拉克總統（1966年死）
* 1921年：祖薩特，美國工程師，波音747主要設計者，外號「747之父」（2016年死）
* 1921年：徐祖耀，中國材料學家（2017年死）
* 1930年：Mauro Benevides，巴西律師同政治人
* 1933年：夏舜霆，英國副首相
* 1935年：谷建芬，中國作曲家
* 1947年：鄭雲燦，南韓總理，首爾大學校長
* 1950年：趙容弼，南韓歌手
* 1950年：拉夫羅夫，俄羅斯外交部長
* 1950年：潘志文，香港演員
* 1954年：巴育·佔奧差，泰國總理
* 1955年：波索拿諾，巴西軍人同總統，外號「巴西侵侵」
* 1956年：佐佐木留恩，日本配音員
* 1958年：加利奧文，英國演員，奧斯卡金像獎最佳男主角
* 1959年：，日本作曲家
* 1959年：黃碧雲，香港立法會議員
* 1960年：冼拿，巴西一級方程式賽車手（1994年死）
* 1961年：城福浩，日本足球員同足球教練
* 1961年：洛他·馬臺斯，德國足球員，世界足球先生、歐洲足球先生同德國足球先生
* 1962年：馬修波特歷，美國演員
* 1963年：朗奴高文 (足球員)，荷蘭足球員同足球領隊
* 1965年：劉進圖，世華網絡營運總裁
* 1965年：山崎和佳奈，日本配音員
* 1967年：古列斯·伯努華，美國職業摔角手（2007年死）
* 1968年：達連艾堅遜，英倫足球員（2016年死）
* 1968年：Jaye Davidson，美國演員
* 1968年：大塚瑞惠，日本配音員
* 1969年：戴伊，伊朗足球員同足球教練，外號「伊朗馬勒當拿」
* 1973年：，香港作家同節目主持
* 1978年：Kevin Federline，美國藝人
* 1979年：李眉蓁，臺灣政治人物
* 1980年：朗拿甸奴，巴西足球員，世界足球先生同歐洲足球先生
* 1980年：寺田武史，日本足球員
* 1980年：特力·域利，加拿大歌手
* 1980年：楊昊 (女排運動員)，中國排球員
* 1981年：汪穎麟，香港網球員
* 1982年：郭美美，星加坡歌手
* 1982年：黃耀江，中國劍擊運動員
* 1986年：史葛伊士活，美國演員同模特兒
* 1989年：佐迪·艾巴，西班牙足球員
* 1989年：當間建文，日本足球員
* 1990年：列沙伊安，伊朗足球員
* 1990年：閻奕格，星加坡同香港歌手
* 1990年：葉鴻輝，香港足球員，外號「英鴻輝」、「中國輝」
* 1991年：安東·基士文，法國足球員
* 1992年：許怜朱，南韓歌手
* 1993年：前澤甲氣，日本足球員
* 1994年：葉萱，香港畫家
* 1995年：Daniel Kyriakides (曲棍球員)，英國曲棍球員
* 1996年：楊盛才，香港羽毛球員
* 1997年：吳曉鈴，加拿大節目主持人
* 1999年：鍾心悅，香港選秀節目參賽者
* 2000年：阮駿龍，加拿大網頁設計師同藝人
* 2000年：尹產賀，南韓歌手，組合Astro成員
* 2001年：陳政廷，香港選秀節目參賽者
* 2004年：林潔心，香港歌手
* 2008年：劉皓嵐，香港童星，外號劉小華

## 響呢日死嘅人
* 548年：聖本篤（聖本德），基督教聖人，被追尊做本篤會會祖
* 1453年：朱見濟，大明皇室
* 1762年：尼可拉·路易·拉卡伊，法國天文學家
* 1805年：尚-巴蒂斯特·格勒茲，法國畫師
* 1892年：加斯帕里斯，意大利天文學家
* 1942年：J. S. 活茲禾夫，加拿大政治人
* 1947年：林界，二二八事件受難者
* 1978年：卡華·奧達利，愛爾蘭總統
* 1999年：，香港騎師，外號「簡小妹」
* 2000年：白壽彝，中國史學家
* 2001年：鄭周永，南韓企業家同政治人，創辦現代集團
* 2001年：安東尼史提路，英國演員
* 2004年：蔡繼琨，中華民國作曲家、指揮家同教育家
* 2012年：邵象華，中國金屬學家同冶金工程師
* 2013年：阿切貝，尼日利亞作家，外號「非洲文學之父」
* 2020年：羅倫素·山斯，西班牙生意人
* 2024年：鄭華娟，臺灣歌手、詞曲創作者同作家

## 節日、風俗習慣
* 
* 
* 
* 
* 
* 世界睡眠日
*  獨立日
*  嘅人權日
*  嘅母親節
*  嘅母親節

## 出面網頁
李雙代數

**李雙代數**（*Lie bialgebra*）係種代數結構，比一般李代數精細一倍：渠本身係李代數，渠嘅對偶空間亦成一李代數，且兩種結構相容。李雙代數係泊松李群（*Poisson-Lie group*）嘅李代數（即可以當係無限細嘅柏松－李變換）。

## 定義

*上循環d：d係一g⊗g 值「１－上循環」(*1-cocycle*)，即符條件：
::d[X,Y] = (adX⊗1+1⊗adX)d(Y)-(adY⊗1+1⊗adY)d(X) ；
:::其中 X同Y ∈ g，adX(Y)=[X,Y]係伴隨作用。

## 例
## 理想
李雙代數理想（*Lie bialgebra ideal*）係李雙代數範疇入面嘅理想結構。
*定義：設 (g,d)係李雙代數，其中g 係李代數，d係g⊗g 值上循環。**李雙代數理想** t 係 g 嘅李代數理想，符合條件：d(t)⊂g⊗t + t⊗g。

## 攷
*Vyjayanthi Chari, Andrew Pressley, *A Guide to Quantum Groups*, ISBN 0-521-55884-0
樂樂

熊貓**樂樂**（之前叫**606**）係中國國家林業局送畀香港嘅一對大熊貓之一。佢原本住喺中國四川臥龍自然保護區，之後喺2007年4月26號被送去香港海洋公園長住。

佢喺2007年7月1號於香港海洋公園熊貓館正式亮相。 

## 資料
* 名：樂樂；
* 性別：公；
* 出世日期：2005年8月8號；
* 依家重量：60 kg。

## 參攷
* http://appledaily.atnext.com/template/apple/art_main.cfm?iss_id=20070321&sec_id=4104&subsec_id=11867&art_id=6921931

## 睇埋
*熊貓盈盈
*熊貓安安（第一代）
*熊貓佳佳
*熊貓安安（第二代）
*熊貓可可
盈盈 (熊貓)

熊貓**盈盈**（之前叫**610**）係中國國家林業局送畀香港嘅一對大熊貓之一。佢原本住喺中國四川臥龍自然保護區，之後喺2007年4月26號送咗去香港海洋公園長住。

佢喺2007年7月1號於香港海洋公園熊貓館正式亮相。

2024年8月15號，佢生咗一對龍鳳胎，乳名叫做「家姐」同「細佬」。

## 資料
* 名：盈盈；
* 性別：乸；
* 出世日期：2005年8月16號；
* 幾重：61kg（2007年3月）。

## 參攷
* http://appledaily.atnext.com/template/apple/art_main.cfm?iss_id=20070321&sec_id=4104&subsec_id=11867&art_id=6921931
* http://hk.news.yahoo.com/070320/12/241ys.html

## 睇埋
*熊貓樂樂
*熊貓安安（第一代）
*熊貓佳佳
*熊貓安安（第二代）
*熊貓可可

## 出面網頁
*香港海洋公園「大熊貓網誌」：廣東話版本
廣東麻雀計番

【零番】

雞糊：組成任意4組刻子/順子加1對眼即可食糊，不過食糊後不計任何番數，即係零番。若然牌局以三番起糊，食雞糊則會被當作詐糊！

【一番】

平糊：任意4組順子（如一索、二索、三索）加一對眼即是平糊。

自摸：自己摸到食糊的牌

無花：食糊時整副牌沒有花牌

正花：食糊時有與自己「門風」一樣的花牌。（門風即方位）

東為1號花、南為2號花、西為3號花、北為4號花

門風：食糊時，擁有與自己方位相同的刻子（三隻一樣的牌）

門前清（門清）：沒有上、碰、槓（包括暗槓）任何牌而食糊。

海底撈月：以牌局的最後一隻牌自摸。

搶槓：當別人槓牌時，剛好可以食糊時，可以搶先食糊。而搶槓則會當自摸計算，被搶的一家包牌。

【兩番】

一台花：食糊時持有「春夏秋冬」或「梅蘭竹菊」其中一組花牌。 

【三番】

混一色：食糊時除了有番子，其餘牌都是同一個花色。

對對糊：全部都是「碰」牌，及一對眼。

花糊：一副牌有八隻花，只要摸到其中7隻，就食花糊，就係自摸三番。

【四番】

花幺九（混老頭）：只有幺九及番子的對對糊，可另計番牌。

【五番】

小三元：集齊中、發、白其中兩組牌，餘下的作一對眼，外加兩組牌（不論花色、碰、上）。

【六番】

小四喜：東、南、西、北刻子有其中三組，其餘做一對眼，加一組牌（不論碰、上）。

【七番】

清一色：整副牌同一個花色。

【八番】

大三元：中、發、白三組牌，加一組牌（不論碰、上）及一對眼。

槓上槓自摸：連續兩次明槓、暗槓後自摸，中間補了花牌再自摸加１番。

坎坎糊：4組3隻一樣的牌，外加一對眼，必須要自摸，不能靠碰或槓。

大花糊（八仙過海）：摸齊八隻花可即時糊牌，計八番自摸。

【十番】

九子連環：門前清集齊同花色1112345678999，加其中任何一隻牌。

清幺九（清老頭）：只有幺九牌的對對糊；例牌不另計其他牌型。

字一色：全部牌由東、南、西、北、中、發、白組成。

【十三番】

大四喜：東、南、西、北刻子各有一組，加一對眼。

十三么：集齊一筒九筒、一索九索、一萬九萬，東南西北中發白，再加任何一隻做眼。

十八羅漢：有四組槓牌加一對眼。

地糊：無上、碰或明槓牌，在第一輪摸牌即食糊。

天糊：無上、碰或明槓牌，莊家出第一隻牌後即食糊。

人糊：開局第一輪即食別家出銃。
:

## 參考
國產凌凌漆

《**國產凌凌漆**》（）係周星馳喺1994年嘅粵語電影作品，主要演員重有袁詠儀同埋羅家英等。

## 背景同埋簡介
呢套電影嘅背景發生喺現代；而有睇開電影嘅觀眾都唔難睇得出，佢其實係刻意咁模仿外國嘅特務片——《占士邦007》電影系列，將劇情加入咗中國特色原素，同埋通俗嘅諷刺，造成好誇張嘅搞笑效果。喺片入面，周星馳將特工嘅形象嚟個大轉變，佢將占士邦呢啲好似無所不能同埋打極都唔死嘅超人形象通俗化：主角**凌凌漆**係一個叫雞（召妓女）冇錢畀，要賒數、週身爛撻撻、鍾意用咀角叼住支煙嘅市井之人，之不過呢個佢就刀法如神，力發千鈞，心地重幾善良，可以話集齊好色同英雄氣息喺身，極盡諷刺之能事；套戲唔單只玩殘外國特工嘅瀟灑形象，就連喺香港出嘥名嘅鬼才導演王家衛，佢拍嘅戲都避免唔到俾周星馳攞嚟玩番下。

另外，本片嘅劇情因為有對中國官兵嘅行為有啲「特別」嘅描寫，可能因為咁而俾中國大陸方面列咗做禁片，唔准喺大陸播放，而當香港嘅無綫電視翡翠台播呢套電影嗰時，大陸轉播嘅電視台會喺嗰段時間播其它電影或者旅遊節目。

## 劇情大綱
周星馳喺片入面飾演一個叫**凌凌漆**嘅人，佢表面上係個豬肉佬，但其實亦係一個俾國家雪藏咗嘅過氣特工。今次因為有件被列為國寶級嘅恐龍頭骨俾個叫**金鎗人**嘅鐵皮怪客搶咗去，組織嘅高官就派咗阿漆去香港進行搶返恐龍頭骨嘅任務，但喺香港同佢接頭嘅女特工**李香琴**其實亦係金鎗人嘅手下，佢嘅任務就係要殺死阿漆，等國家冇辦法再搶返恐龍頭骨，於是令到阿漆執行任務嘅過程驚險重重，死裏逃生。雖然係咁，但係阿漆憑住佢準繩嘅飛刀絕技，同埋一把重量非凡兼鋒利無比嘅豬肉刀，消滅咗金鎗人同埋幫佢偷運國寶嘅組織，完成咗國家指派嘅任務之餘，過程中重感化咗阿琴呢個雙面女特工，最終抱得美人歸。

## 向 007 電影「致敬」
* 本片嘅英文片名「*From Beijing With Love*」，係影射《鐵金剛勇破間諜網》嘅英文片名「***From Russia With Love***」。
* 周星馳喺片中嘅某啲打扮同埋行為，相當程度係用嚟影射占士邦嘅造型。
* 主題音樂嘅舞步，參考自《鐵金剛勇破爆炸黨》（***Octopussy***）。

## 向其他電影以及音樂「致敬」
* 周星馳吹頭嗰段戲其實係模仿王家衛作品《阿飛正傳》入面梁朝偉梳頭嘅一段。
* 周星馳喺豬肉檔慢慢咁舉起一杯Dry Martini（馬天尼酒），而身邊人流急速穿梭嘅快慢對比鏡頭，明顯係影射王家衛作品《重慶森林》入面梁朝偉飲咖啡嘅一幕。
* 片中袁詠儀飾演嘅**[[李香琴]]**，影射喺粵語片時代成日飾演奸妃嘅資深演員李香琴。而佢媽媽叫做**[[李香蘭]]**，就用嚟影射第二次世界大戰期間，經常喺日本統戰電影扮演中國人嘅日本演員李香蘭。
** 「李香琴」（袁詠儀）喺公園同周星馳相認時，餵流浪狗嘅橋段，係嚟自《新不了情》（1993 爾冬升導演版）。
* 周星馳喺片中哼唱張學友嘅名曲《李香蘭》，周星馳問袁詠儀鍾唔鍾意張學友嘅歌，話佢自己就鍾意，只不過鍾意嘅並唔係呢首歌。

## 無厘頭幽默
* 羅家英飾演嘅「達聞西」，經常要提醒阿漆叫就要叫晒佢全名，唔好「聞西」前「聞西」後咁，係因為呢個詞嘅廣東話發音有影射幫女性口交，聞著個「屄」嘅意思。
* 超級武器霸王——「攞你命3000」，其實原來係當時一部低成本拍攝嘅鹹片。
* 片尾刀上的嘅題詞係「民族英雄——小平贈」，映射六四事件後鄧小平為解放軍戒嚴部隊嘅題字。
* 片中凌凌漆因為中彈而要喺無用麻醉藥嘅情況下做手術，佢模仿「關雲長下棋刮骨療傷」，而用鹹片來麻醉自己。嗰套鹹片係Traci Lords嘅Educating Mandy（中文名：春潮爛漫海棠紅）。

## 經典台詞
*（當阿漆擺緊豬肉檔嘅時候）
:妓女：「你以為你暱嚮度就搵你唔到咩？無用呀！好似你啲咁出色嘅男人，無論嚮咩地方，都好似漆黑中嘅螢火蟲一樣，咁鮮明，咁出眾！你憂鬱嘅眼神，唏噓嘅鬚根，神乎奇技嘅刀法，同埋嗰杯Dry Martini，都徹底咁嘅將你出賣咗。雖然你係咁出色，但係行有行規，無論點你都要找埋尋晚嘅過夜數，叫雞唔使畀錢呀？」
:阿漆：我重以為我哋嘅交往係建立嚮感情之上，估唔到原來只係一盤生意！
:妓女：咁講感情都要畀錢㗎
:阿漆：明白嘅，但呢排啲人都食齋，攞住抽豬肉頂住數先
*（阿漆同聞西俾中央徵召嘅時候）
:聞西：（一路行一路問）阿漆，呢十年嚟你一直都喺度賣豬肉呀？
:阿漆：唔係，只不過係一個唏噓嘅豬肉佬。
:聞西：我又何嘗唔係一個坎坷嘅賣菜仔呢，好彩，我嚮中央精神病院嗰邊有一份兼職，做研究工作。 
:司令：做啲咩研究？ 
:聞西：俾人研究。 
:司令：（點一點頭）唔錯！

* 呢個表面上係一個風筒，但係呢道有一層白金屬網膜，事實上，佢係一個鬚刨

*（阿漆俾阿琴嘅暗鎗射中，返到屋企後，阿漆叫阿琴幫佢喺大髀度攞返粒子彈出嚟嘅時候）
:阿漆：古時有關雲長全神貫注捉象棋刮骨療毒，今日有我凌凌漆聚精會神睇鹹帶鑿骨攞彈頭。

*（當阿漆佢哋返到去總部決戰金鎗人嘅時候）
:聞西：（扯開件外套）廢物？！我費咗一生嘅精力，集合十種殺人武器於一身嘅超級武器霸王，產品編號「攞你命3000」終於研究成功啦！阿漆！企遠啲，遠啲，再遠啲！ 
:金鎗人：係咩？咁我真係想見識見識。 
:聞西：「攞你命3000」！！西瓜刀、單車鏈、火藥、硫酸、毒藥、手鎗、手榴彈、三角銼，每一樣都能夠獨當一面，而家集合埋一齊……問你怕未？

## 主要場景拍攝地點
* 皇室堡
* 石崗軍營

## 主要出場人物同埋演出者
*凌凌漆：周星馳
*李香琴：袁詠儀
*達聞西：羅家英
*鐵奶罩女殺手：陳寶蓮
*鄭祖
*尹德拉·里奇（Indra Leech）
*黃錦江
*凌凌義：于榮光

## 出面網頁
*
*
*YouTube《國產凌凌漆》線上看
貓十字

**貓十字**（），前筆名**OS兔仔貓**，係香港女漫畫家，透過參加香港少女漫畫雜誌 Comic Fans 漫畫新人獎而入行。佢喺 Comic Fans 嘅代表作有 F.O.X I、F.O.X II、戀愛見習小魔女。

## 作品
*喺《新少年》連載短篇少女漫畫
*《F.O.X I》（故事：阿寶）
*《F.O.X II》（故事原本係由阿寶寫嘅，因為個別原因而改為由狄芬妮琳嚟做編劇。）
*《戀愛見習小魔女》2004年11月嘅短篇故事。因為受歡迎而喺2005年4月改成長篇連載。
*《彩虹雪糕》收錄響《F.O.X II》第二冊嘅短篇作品。（故事：KAZE風）
*《童話之後》收錄響《F.O.X II》第三冊嘅短篇作品。（故事：KAZE風）
*《雪夜人形姬》收錄響《F.O.X II》第四冊嘅短篇作品。
*《吸血鬼達人》（故事：莉莉周）
*《吾命騎士》（故事：御我）

## 連出去
* ~:+:櫻花祈願:+:~ - OS兔仔貓嘅官方網頁
* --貓十字--Yahoo! BLOG - 貓十字嘅Yahoo!BLOG
餬

:*如果講[[蔴雀]]術語，請睇[[餬 (麻雀)]]*

**餬**，又寫做**糊**，係粥狀嘅食物，"杰"過粥。餬通常磨荳成粉，再加水煲成餬。好似用芝蔴做芝蔴餬。

餬成日畀孲𤘅子食，可能咁亦叫「餬仔」。
3月24號

## 大件事
* 1603年：英倫女王伊利沙伯一世死，蘇格蘭王占士六世做埋英倫王占士一世。
* 1914年：英國代表擅自劃定英屬印度同西藏邊界線「」。
* 1921年：陳獨秀喺廣東活動建黨。
* 1927年：英美等國嘅軍艦炮轟南京，打死2,000幾個平民，呢單嘢叫「」。
* 1932年：由帝國航空經營嘅首班商業客運航班由檳城飛到香港，啟德機場開始提供公共運輸服務。 
* 1935年：菲律賓建立「菲律賓自治邦」。 
* 1971年：南越企圖入侵老撾失敗。
* 1976年：阿根廷總統伊莎貝爾貝隆喺軍事政變入面被解除職務重被捕。
* 1985年：加拿大多倫多士嘉堡 RT通車，全綫6個站都喺地面。該綫喺2023年7月全綫停駛。
* 1989年：埃克森運油輪「Valdez號」喺阿拉斯加州威廉王子灣觸礁，船上5400萬美制加侖原油有1100美制加侖流出海面，造成環境災難。
* 1991年：臺灣臺北縣汐止鎮（而家新北市汐止區）發生吳銘漢、葉盈蘭夫婦命案。（）
* 1993年：、同喺加利福尼亞州帕洛瑪天文台一齊發現一粒彗星，彗星被命名為。粒彗星最後喺1994年7月撞落木星。
* 1999年：科索沃戰爭–北大西洋公約組織（北約）唔經聯合國安理會授權，以「消除人道災難」為理由，打住「人權高於主權」旗號，開始空襲南斯拉夫，係北約首次攻擊一個主權國。
* 1999年：法國同意大利之間嘅跨國行車隧道白山隧道（:fr:Tunnel du Mont-Blanc／:it:Traforo del Monte Bianco）有貨車火燭，做成38死。隧道到2002年先至重新開放通車。
* 2001年：蘋果電腦推出Mac OS X。
* 2004年：馮錦華、張立昆等7個中國民間保釣人士首次成功登陸釣魚島。
* 2008年：第1屆不丹國民議會選舉選出國民議會47個議席，不丹成為民主國。
* 2008年：2008年夏季奧林匹克運動會嘅奧運聖火喺希臘奧林匹亞點着。
* 2011年：緬甸東北部發生地震。
* 2012年：3.23民間全民投票完。
* 2015年：德國之翼航空一客機由西班牙巴薩隆拿飛去德國調素多爾夫期間喺法國上空失事，機上150人咸不剌死晒。
* 2018年：美國學生喺華盛頓特區發起反槍遊行「March for Our Lives」，全國同世界各地亦舉辦八佰幾場相關嘅遊行。係美國史上第二大嘅遊行示威同最大嘅學生抗議示威。
* 2019年：第26屆泰國眾議院選舉。
* 2026年：一名自稱日本自衞隊嘅人翻牆強行闖入中國駐日本大使館，威脅殺死中國外交人員。

## 響呢日出世嘅人
* 1103年：岳飛，南宋將領（1142年死）
* 1697年：胤禮，大清皇族（1738年死）
* 1733年：普利斯特里，英國化學家（1804年死）
* 1844年：西塞羅神父，巴西神父同政治人（1934年死）
* 1874年：哈利胡迪尼，美國魔術師（1926年死）
* 1893年：華特巴德，德國天文學家（1960年死）
* 1903年：阿道夫布特南特，德國化學家，諾貝爾化學獎得主（1995年死）
* 1910年：李察干提，美國演員（1975年死）
* 1920年：Maurice Baker，星加坡學者同外交官（2017年死）
* 1926年：達里奧霍，意大利歌手、畫師、演員同政治人，諾貝爾文學獎得主（2016年死）
* 1929年：多羅間俊彥，日本皇室（2015年死）
* 1930年：，美國演員（1980年死）
* 1933年：八重樫茂生，日本足球員（2011年死）
* 1941年：Michael Masser，美國詞曲作家同音樂製作人（2015年死）
* 1944年：韓明淑，南韓頭一位女總理
* 1950年：曹查理，香港演員
* 1954年：拉斐爾·奧羅斯高·馬艾斯特利，哥倫比亞歌手（1992年死）
* 1954年：大島矢須一，日本漫畫家，大島永遠嘅阿爸
* 1956年：山口健，日本動畫配音員
* 1957年：鄒至蕙，多倫多市長
* 1959年：卓永興，香港特別行政區主要官員
* 1961年：小形滿，日本配音員
* 1964年：林映輝，香港無綫電視藝員
* 1965年：合田浩章，日本動畫監督
* 1966年：大橋薰、楠桂，日本孖生姐妹漫畫家
* 1969年：尾崎勇史，日本足球員
* 1973年：占柏森斯，美國演員
* 1973年：丹下櫻，日本動畫配音員
* 1976年：杉山貴之，日本足球員
* 1977年：謝茜嘉謝西婷，美國演員，奧斯卡金像獎最佳女主角
* 1977年：三浦祥朗，日本動畫配音員
* 1977年：宮川悟，日本足球員
* 1978年：持田香織，日本歌手同作詞人，組合成員
* 1978年：劉家聰，香港藝人，前藝名劉子葱
* 1982年：彭于晏，臺灣演員
* 1983年：保坂一成，日本足球員
* 1983年：關楚耀，香港歌手
* 1984年：藤本淳吾，日本足球員
* 1985年：綾瀨遙，日本藝人
* 1986年：鍾雨璇，香港唱作人同模特兒，藝名O3，原名蘇慧恩
* 1986年：納塞利亞迪爾，巴西演員
* 1987年：艾怡良，臺灣唱作人
* 1987年：麻美由真，日本鹹片女演員
* 1987年：岩崎陽平，日本足球員
* 1990年：青木瑠璃子，日本配音員
* 1990年：大津祐樹，日本足球員
* 1992年：田向泰輝，日本足球員
* 1993年：陳潁熙，香港藝員
* 1993年：狄達，香港藝人，原名楊燕玲
* 1995年：黃鍵安，香港選秀節目參賽者
* 1995年：山田麻莉奈，日本配音員
* 1996年：中谷進之介，日本足球員
* 1998年：温曉晴，香港歌手

## 響呢日死嘅人
* 809年：哈倫拉希德，伊斯蘭教同阿巴斯王朝哈里發
* 1455年：尼閣五世（尼古拉五世），羅馬天主教教宗
* 1563年：細川晴元，日本室町時代至戰國時代武將
* 1603年：伊利沙伯一世，英倫君主
* 1704年：市川團十郎 (初代)，日本歌舞伎演員
* 1794年：雅克-勒內·埃貝爾，法國作家、記者同革命家
* 1882年：朗費羅，美國詩人
* 1888年：莊湯臣荷夫曼，紐約州長、紐約市長、紐約總督
* 1889年：法蘭西斯吉斯·唐德斯，荷蘭眼科醫生
* 1893年：義律惠譽舒柏，美國記者、律師同銀行家
* 1905年：凡爾納，法國科幻小說家
* 1909年：約翰·沁孤，愛爾蘭劇作家同詩人
* 1919年：阿朗·哥斯免斯基，劏人殺手積克嫌疑犯
* 1926年：潘周楨，越南獨立運動家
* 1954年：阮福昭，大南帝國皇帝
* 1965年：子喉七，省港粵劇、電影演員，原名劉海東
* 1976年：，英國陸軍元帥
* 1990年：王安，美國王安電腦公司創始人
* 1993年：若瑟·山度士·飛利拉，澳門土話最後一個詩人，筆名阿德
* 1993年：，香港粵劇文武生，原名黃芬
* 1995年：李約瑟，英國科技史學家同生物化學家
* 2006年：羅曼菲 (臺灣)，臺灣舞蹈家
* 2006年：梁耀祖，香港律師同區議員
* 2010年：羅拔谷，美國演員
* 2015年：柯利·布里也，哈薩克男中低音
* 2015年：瑪莉亞·納拿，德國女低音
* 2016年：約翰·克魯伊夫，荷蘭足球員同足球教練
* 2016年：加利山寧，美國演員
* 2020年：蕭景路，香港電台《鏗鏘集》前監製

## 節慶、風俗習慣
* 世界防治結核病日
* 瞭解嚴重侵犯人權行為真相權利和維護受害者尊嚴國際日

## 出面網頁
紐約

**紐約市**（；），舊時叫**鳥約**（），係美國人口最多嘅城市，佢嘅商業、金融、貿易係全美國以至全世界經濟嘅重要部份。喺文化上亦重要，好多博物館、美術館、表演場地都喺紐約市。聯合國總部都喺埋度，紐約市亦係國際外交嘅「場地」之一。

紐約市有五個行政區：布朗士、布碌侖、曼克頓、皇后區、史丹頓島。全市面積 778.18 平方公里（300.46平方英里）；根據2020年嘅人口普查，2020年住咗 817 5133 人，2023年估計住咗 826 萬人。紐約大都會地區係全世界最大嘅城市之一。

自第二次世界大戰之後，紐約市一直係主導全球金融嘅中心。亦係好多美國文化嘅發源地，包括哈林文藝復興文學、視覺藝術抽象表現主義繪畫、Hip Hop 音樂。自1623年荷蘭移民開埠之後，呢個城市嘅文化生命力一直強勁。2021年，全市大概有 310 萬人喺外國出世，超過 800 種話會有人講。

直至九十年代，紐約市一直都係以治安差而出名，犯罪率係美國數一數二，但自2000年起紐約市嘅犯罪率係排喺美國尾十名之內。

## 歷史
紐約市係喺1524年畀歐洲人發現。後來到咗1613年，荷蘭人佔據咗呢一度，變成荷蘭嘅殖民地。1664年，英國人趕走咗啲荷蘭人，改名叫New York。

喺1789年美國獨立嗰陣，美國人就一度將紐約列做臨時首都，一直到1790年為止。到1800年之後，紐約市開始發展，人口越嚟越多。

## 地理
紐約市係喺哈德遜河河口，大多數人口同埋商業活動都係喺曼哈頓。其中曼哈頓重係河中島。因為喺河口，紐約市整體個地勢好平坦，冇乜山。

紐約市好多土地都係人工，例如曼哈頓下城區。

## 氣候
紐約屬亞熱帶濕潤氣候，冬季寒冷潮濕，夏季炎熱潮濕。

## 經濟
紐約市係全美國以至全世界個金融中心。但整體嚟講經濟活動都係集中喺曼哈頓區。

## 交通
紐約市有三個機場，包括甘迺迪國際機場，紐華克自由國際機場同拉瓜地亞機場。

## 參考
安達臣道

**安達臣道**（，以前叫做晏打臣道）係香港新界同新九龍交界綫上面一條路，響正順利邨對上。喺安達臣道石礦場發展計劃臨開展之前，安達臣道係連接清水灣道同寶琳路，由近清水灣道同新清水灣道交接之處，向東南走，兜兜轉轉去到蕉欄樹。然後就秀茂坪對上向東走。最後響馬游塘連埋寶琳路就行完。

成條路都響山上面。東面個山叫大上托，山頂係石塘來，所以剷到凹晒。

## 史
呢條路響英國租到新界無幾耐就起。個名係香港政府管倉William John Anderson。以前條路唔止行到馬游塘，重會向南行，最後兜落三家村。現時通去將軍澳華人永遠墳場嘅行車路亦曾經係安達臣道一部分。

2014年3月，安達臣道被分成兩段。北段連接清水灣道同埋安達臣道9號，係掘頭路；南段連接安達臣道9號後面同埋寶琳路，北端連接新開嘅安秀道。2016年1月，北段嘅掘頭路封咗。

2018年開始，隨住安達臣道上方嘅安達臣道石礦場發展計劃開展，安達臣道由安泰邨對上至靈實恩光學校一段已經冇咗，而剩低由安達臣道9號起嘅路段將喺安泰總站對上位置新設迴旋處畀人掉頭用。

## 參考

* Hong Kong map
妖怪

**妖怪**（日羅：），又叫**日本妖怪**、**鬼怪**，係指日本民間傳說入面嘅一類嘢，呢啲嘢可以係一種生物，又或者係一種現象。至於妖怪係咪真係存在，就各有觀點，不過普通認為妖怪係出於人類對一啲唔知乜嘅嘢，加以幻想而演變出嚟。**妖怪**多數畀人感覺都係恐怖、有害嘅嘢。

## 睇埋
* 妖
* 仙子
共產國際

**第三國際**（Third International，The Fighting Third）即係由唔同國家嘅共產黨所組成嘅國際聯合組織，又可以叫做「**共產國際**」，1919年3月喺列寧領導下成立，總部喺莫斯科。1943年6月10號因為史太林帶領蘇聯聯合英美對抗納粹德國嘅關係而正式解散。

## 成立過程
山東快書

**山東快書**係一種說唱曲藝嘅曲種，發源喺中國山東省魯中南同魯西南地區。山東快書嘅唱詞基本上係七字句嘅韻文，穿插一啲過口白、夾白或者較長嘅說白。風格生動鬼馬兼表情誇張同節奏快，最多人用嚟演說英雄人物除暴安良嘅故事。 

## 起源
關於山東快書起源有兩個講法，一個係話清朝咸豐年間一個喺山東濟寧嘅藝人叫趙大桅，佢改編咗當時著名山東大鼓藝人何老鳳嘅「捽韁腔」，之後又用梨花大鼓做擊節樂器﹐就形成山東快書前身「武老二」。又有人話係山東落子說唱武松故事演變而成。

## 風格
山東快書嘅曲最多就係講武松故事，所以又有人叫佢做「說武老二」。但係亦有啲用嚟氹人開心嘅曲好似《大實話》、《柿子筐》，都係比較輕鬆同生鬼。

## 形式
基本上山東快書係用山東話唱，用兩塊半圓形嘅鐵板做擊節道具，所以又叫「鐵板快書」，後來有人改用竹板，就變成「竹板快書」。

### 快板
快板有啲似急口令，啲詞多數好繞口，而且對啲詞嘅要求好嚴格。

### 竹板快書
竹板快書又叫做快板書，係喺快板基礎上演變而成，喺平、津一帶流行。竹板快書同快板主分別在於題材同演唱嘅音調。另外啲詞亦比較輕鬆，可以好自由同即興咁發揮。

### 數來寶
最初係啲乞兒喺啲鋪頭門口演唱乞錢嘅技藝，數來寶個「數」，即係指帶有節奏性嘅念白，「寶」即係指錢，即係：「數住唱就來寶」咁解。後來有啲藝人將佢改良變成劇場表演藝術。數來寶有佢基本句式，即係「上六下七」，上句六字，下句七字。上下兩句最後一個字一定要合轍押韻，而且係同一聲調。

## 參考


*快書
保祿·基庭

**保祿·若望·基庭**（**Paul John Keating**，）係澳洲第廿四任首相。

## 出面網頁

* 
* 
*
殭屍

**殭屍**（）係指死咗之後好耐仍然冇腐爛嘅屍體，除咗因為經過某種方法加工，例如將屍體整成木乃伊咁，又或者因為氣候、土質關係而令屍體唔會腐爛。除此之外，亦有關於殭屍嘅妖怪傳說，根據清朝野史《述異記》講，喺清朝初年嘅湘南西邊，有一個小村落就有殭屍活動嘅情況，當然呢啲只係傳說，信則有不信則無。

中國傳說嘅**殭屍**同西方傳說入面嘅吸血鬼（）或者喪屍（）雖然類似，但唔相同，雖然大家都係由屍體變成，但分別在於吸血鬼係有思想而殭屍無，喪屍比較似中國傳說嘅殭屍，不過喪屍係身體腐爛而殭屍就冇。

## 傳說入面嘅殭屍
殭屍好明顯就係指屍體，喺中國傳說入面，殭屍係殘暴，鍾意將人搶走然後吞噬。

### 傳說起源
殭屍傳說喺明朝中葉到之後清朝開始盛行。而清代記載殭屍傳說最多，又以袁枚嘅《子不語》同紀曉嵐嘅《閱微草堂筆記》兩本書講最多，可以話係「殭屍大全」。

### 趕屍
殭屍傳說其中之一可能來自「趕屍」，喺湘西沅陵，佢哋會喺屍體未腐化之前，由術士將屍體趕返鄉吓安葬，而呢啲趕屍嘅人其實只係孭住件屍體行，加上趕屍嘅人着黑衫，啲人夜晚見到唔知，就以為屍體識得行。

### 殭屍種類
袁枚嘅《子不語》將殭屍分成八個品：
* 紫僵
* 白僵
* 綠僵
* 毛僵
* 飛僵
* 遊屍
* 伏屍
* 不化骨
## 睇埋
*死靈
*喪屍
泊松李群

**泊松李群**(*Poisson-Lie group*)係種幾何結構，既係李羣亦係泊松流形，而且兩種結構相容：渠支李羣積 G x G --> G 係泊松映射，其中 GxG 嘅係直積泊松結構。渠係經典力學同埋泊松幾何學嘅有用例子，表示論都會研究渠。渠嘅「無限細」版本就係李雙代數。

## 攷
*Vyjayanthi Chari, Andrew Pressley: *A Guide to Quantum Groups*, ISBN 0-521-55884-0
龜

**龜**，又叫**烏龜**，係一種爬行類動物，係冷血嘅，即係佢哋嘅體溫隨周圍環境而變化。有啲龜住喺地面，有啲住喺海裏面。身上生有好硬好韌嘅殼，有啲識得縮頭縮腳，有啲仲識合埋個殼。

龜鱉目（testudines）包括而家重響度同埋絕咗種嘅物種，最早已知嘅龜係 2 億 5 千萬年前左右出現，比蜥蜴、蛇更加古老。

## 種類
全世界大約有 300 種龜，多人知嘅龜大約有 24 種，分別係：
### [[側頸龜亞目]]（Pleurodira）
# 側頸龜科（Pelomedusidae） 
# 蛇頸龜科 Chelidae
## 澳洲短頸龜 *Pseudemydura umbrina*

### [[曲頸龜亞目]]（Cryptodira）
# 鱷龜科 Chelydridae
# 平胸龜科 Platysternidae
# 河龜科 Emydidae
# 潮龜科 Bataguridae：
## 巴達庫爾龜 *Batagur baska*
## 牟氏龜 *Clemmys muhlenbergi*
## 柴棺龜 *Mauremys mutica*
## 食蛇龜 *Cuora flavomarginata*
## 哈米頓氏龜 *Geoclemys hamiltonii*
## 金龜 *Chinemys reevesii*
## 印度鋸背龜 *Kachuga tecta* 
## 三龍骨龜 *Melanochelys tricarinata* 
## 緬甸孔雀龜 *Morenia ocellata*
## 沼澤箱龜 *Terrapene coahuila*
# 陸龜科 Testudinidae：
## 蘇卡達陸龜 *Geochelone sulcata*
## 印度星龜 *Geochelone elegans*
## 緬甸星龜 *Geochelone platynota*
## 豹紋陸龜 *Geochelone pardalis*
## 紅腿陸龜 *Geochelone carbonaria*
## 黃腿象龜 *Geochelone denticulata*
## 亞達伯拉象龜 *Geochelone gigantea*
## 加拉巴戈象龜（黑陸龜） *Geochelone nigra*    
## 射紋龜（輻射陸龜） *Geochelone radiata*
## 安哥洛卡象龜  *Geochelone yniphora*    
## 墨西哥哥法象龜 *Geopherus flavomarginatus*     
## 星叢龜 *Psammobates Geometricus*
## 克萊馬尼龜 *Testudo kleinmanni*
# 泥龜科 Dermatemydidae
# 動胸龜科 Kinosternidae
# 鱉科 Trionychidae：
## 印度鱉 *Lissemys punctata* 
## 黑鱉 *Trionyx ater*
## 印度鱉 *Trionyx gangeticus*
## 孔雀鱉 *Trionyx hurum*
## 深色鱉 *Trionyx nigricans*
# 豬鼻龜科 Carettochelyidae
# 海龜科 Cheloniidae：
## 稜皮龜 *Dermochelys coriacea*
## 蠵龜 *Caretta caretta*
## 綠海龜 *Chelonia mydas*
## 玳瑁 *Eretmochelys imbricata*
## 大西洋麗龜 *Lepidochelys kempii*
## 太平洋麗龜 *Lepidochelys olivacea*
## 平背海龜 *Natator depressus*
# 革龜科 Dermochelyidae
# 色龜科 *Ceratophyllidae*

## 粤語其他意思
喺二十世紀六、七十年代，坊間有人覺得香港警察裝束同烏龜外形似似哋，於是混為一談。

## 參考

## 出面網頁

* 世界龜類資料庫
* Gopher：龜嘅基本資訊
* 中國生物總站
* 台灣龜友網
* 香港龜友論壇
* 龜家族響爬行動物資料庫
東區走廊

**東區走廊**（，簡稱**東廊**）係香港4號幹線嘅起始路段，沿住香港島銅鑼灣至杏花邨海岸起，兜過柴灣公園西面，連接銅鑼灣同柴灣。全線係2至4線雙程分隔公路，主要係高架道路。而永泰道以北至維園道一段係快速公路路段（佔咗大約7.9公里，其中約1公里唔屬於4號幹線嘅範圍），係而家香港島唯一嘅法定快速公路，雖然係快速公路，但係車速限制係70公里每小時，比起同屬4號幹線，但唔係快速公路路段嘅干諾道西天橋、林士街天橋同中環及灣仔繞道（80公里每小時）仲要嚴。東區走廊全長8.6公里，其中由柴灣道迴旋處去到中環灣仔繞道加埋7.56公里嘅路段係屬於4號幹線嘅範圍。

## 歷史

東區走廊主要係取代塞爆車嘅英皇道、筲箕灣道同柴灣道，成為連接東區同香港島中心地帶嘅主要通道。呢條公路喺1968年提議起，1976年開始詳細設計，喺1978年至1981年期間開始填海同做相關工程。工程合約喺1980年12月批出，價值4億8500萬港元，分四個階段喺1981年4月、1982年5月同1987年4月開工。第一期銅鑼灣至太古城段全長3.7公里，通車前嘅1984年6月3號搞咗百萬行，6月7號由時任香港總督尤德主持開幕儀式，6月8號下晝兩點半通車；第二期太古城至筲箕灣段喺1985年7月26號通車，由時任署理香港總督鍾逸傑主持通車；筲箕灣至柴灣嘅柴灣段喺1989年10月12號全線通車。

因為中環及灣仔繞道通車，由2019年起4號幹線改行中環及灣仔繞道，東區走廊由中環及灣仔繞道以西嘅路段自此唔再屬於4號幹線。

### 改善工程
2000年5月政府喺鰂魚涌同太古城一段東區走廊搞改善工程，疏導來往東區海底隧道嘅交通。工程包括喺海皮加起一條兩線高架橋做去柴灣嘅東行線，原本嘅三線東行就改做兩線去東區海底隧道，讓返一線出嚟改做西行。太古城交匯處亦都加起幾條行車線，令鰂魚涌至西灣河一段東區走廊變成四線雙程。工程喺2003年7月搞掂。另外，路政署同運輸署諗住喺中環及灣仔繞道北角段隧道同東區走廊連接路之間嘅東區走廊城市花園段（東行同西行路段）起花槽、專用維修通道同內護欄，不過美化工程因為會令行車線數量減少而引嚟爭議，最後喺2020年取消咗由城市花園至維多利中心嘅東廊雙向路段起花槽、專用維修通道同護欄嘅計劃，件事終於完咗。

## 路線

東區走廊全長8.6公里，由香港海底隧道以東嘅銅鑼灣維園道開始，經過大約1公里同中環及灣仔繞道連接之後，就用2.1公里長嘅架空道路跨過銅鑼灣避風塘東南角，經過炮台山同北角沿岸外邊，去到鰂魚涌東港中心之後落返地面，去到太古城交流道同2號幹線起點／終點嘅東區海底隧道連接，同太古城同埋康山交匯。由鯉景灣同太古灣道上斜路段之間開始，跟住嘅3.5公里路段又係架空道路，穿過愛秩序灣同筲箕灣之間，並喺柴灣道起匝道直達大潭、石澳、鯉魚門公園及度假村同赤柱。東區走廊繼續經阿公岩去到香港海防博物館，然後再落返地面去到柴灣，喺香港專業教育學院柴灣分校設有支路連接永泰道通往杏花邨、柴灣工業區同小西灣。直到港鐵柴灣站隔籬嘅柴灣道迴旋處，以交匯柴灣道同環翠道結束。而家紅色小巴只可以行介乎東區海底隧道至柴灣道連接路嘅一段東區走廊。

## 出口

## 批評
東區走廊成日畀人批評霸咗海皮啲空間，搞到市民冇得行近個海濱。有啲路段好近民居，居民亦都受交通噪音影響。有人希望政府喺嗰啲路段加裝隔音屏障，亦都有人提議過將屈臣道至電照街一段改用隧道代替，之後改為將中環灣仔繞道連接到上環，嚟舒緩中區同銅鑼灣嘅交通擠塞，不過因為工程好複雜，所以建議從來冇被考慮過。

喺東區走廊下面起海皮空間嘅建議最後變成咗東岸板道。

## 東岸板道
2009年5月，規劃署展開《港島東海岸研究》。2012年3月21日，顧問喺個研究報告度建議喺東區走廊灣仔至鰂魚涌路段下面起一條長兩公里、闊3.5至8米嘅行人板道，由灣仔就快起嘅海濱公園伸延到海裕街，沿途有4個出入口，仲有單車徑。

2012年10月，土木工程拓展署搞掂咗喺東區走廊下面起行人板道同單車徑嘅可行性研究，確認東區走廊嘅橋躉承托力夠力負荷加起嘅行人板道同其他設施，不過一定要將行人板道升高4米去到主水平基準9米或者13米，咁樣先方便警輪同滅火輪等船隻通過。不過由於行人板道靠近糖水道一段嘅東區走廊高度唔夠，板道一定要伸出去海面，可能會受到《保護海港條例》限制，有關香港政府部門正喺度研究有冇抵觸。

2019年，土木工程拓展署向區議會提交文件，提議板道分為東、西兩段，預計2025年啟用。2020年該署提出用開合橋嘅新方案，令行人板道可以維持喺東區走廊橋下，同時畀船隻通過。板道全長約2公里，闊約10米，同時按唔同用途劃分8個區域做活動空間。

2021年09月17日，立法會財務委員會工務小組通過撥款約16億8,200億元起呢個項目。2023年3月10日，行人板道社區聯絡中心搞開幕禮。

2025年1月26日，東岸板道西段落成啟用。

## 圖集

File:Island Eastern Corridor near Sai Wan Ho 201803.jpg|東區走廊西灣河段
File:Island Eastern Corridor.jpg|東區走廊近阿公岩一帶
File:Island Eastern Corridor at night (revised).jpg|東區走廊近太古城一段夜景


## 參考資料

## 出面網頁

*
*
*東區走廊下面嘅行人板道
汪穎麟

**汪穎麟**（**Wayne Wing Luen WONG**，）係香港排第3嘅網球員，1997年以15歲332日嘅年紀第一次代表香港參加台維斯盃，當時係台盃第二組第一回合對泰國嘅賽事。佢亦參加過東亞運動會、全運會等多項大型比賽，亦曾經喺美國代表讀書嘅柏克萊加州大學參加NCAA嘅比賽，曾擊敗NCAA排名15嘅對手。單打世界排名最高係1158位，雙打就係1153位。台維斯盃戰績為贏18場輸12場。

汪穎麟高178厘米，重150磅。喺1995-99年，佢喺香港18歲以下組別排首位，佢自14歲起已穩佔第一。佢嘅世界青年排名最高係137位。

2006年亞洲運動會，汪穎麟喺單打賽事中輸畀泰國選手烏東查克，16強止步，不過已經係香港嘅網球選手響呢項賽事嘅最好成績。

## 出面網頁
*Tennis - ATP World Tour - Tennis Players – Wayne Wong
*Davis Cup - Player profile - Wing Luen "Wayne" WONG (HKG)
*網球為汪穎麟帶來滿足感
余曉東

**余曉東**（**Hiu-Tung Yu**，），香港排名第一網球手，身高5呎8吋(173cm)、體重143磅(65kg)。佢曾經代表香港參加台維斯盃、東亞運動會、全運會等大型賽事。台維斯盃戰績係10勝13負。

據余曉東憶述，細個嗰時同阿爸打網球，唔知點解就鍾意咗呢項運動。2001年2月，佢漸覺網球手日趨年青，於是決定放棄會考轉做職業球手，獲家人支持。有人問起佢有乜期望，余曉東坦言好少理成就，但求盡力而為。

多哈2006年亞洲運動會中，余曉東同南韓名將李亨澤、台灣球手王宇佐與及曾經高踞ATP雙打排名榜第一位嘅Paes/Bhupahti交手，但不幸當中賽事全部輸晒。

2007年余曉東放棄全職訓練，修讀香港大學專業進修學院副學士課程。曾經諗過掛拍嘅佢最尾決定繼續港隊生涯，帶領港隊打台維斯盃。2008年4月30號，經過香港奧委會挑選後，余曉東脫穎而出，5月2號喺香港嘅奧運會聖火接力做第29位火炬手。

2010年，佢代表香港參加2010年亞洲運動會，出戰男子單打及男子團體項目，但三項賽事都係首輪出局。

## 球員生涯
余曉東係左手揸拍、雙手反拍，2001年2月轉打職業賽。

## 威水史
* 單打最高排名：910（2005年6月13號）
* 雙打最高排名：887（2006年8月28號）

## 出面網頁
*Tennis - ATP World Tour - Tennis Players – Hiu-Tung Yu
*ITF Tennis - Pro Circuit - Player Profile - YU, Hiu-Tung (HKG)
*ITF Tennis - JUNIORS - Player Profile - YU, Hiu-Tung (HKG)
*Davis Cup - Player profile - Hiu-Tung YU (HKG)